AMAK KHOTUK UAR A UM TUK HRINGHRAN PASALTTHA TAKTAK ASI – The Chinlung Post\nRam Le Miphun Adaw I, Vawlei Le Miphun Dang Hna Hmai Ah Pathian Nung Attanh Ngamtu Myanmar Vice President Dr Henry Van Thio: Kawlram Khrihfa hna le Chinram Khrihfa hna le ram Leng um Chin mi Khrihfa hna nih Kum tam pi uknak ttha lo kan in tuar lio caan i, Pathian sinah thla kan rak cam i,rawlulh le pum hrem in thinlung kek kuai in caan sau pi thla kan rak cam mi vial te cu Pathian nih a rak kan thaih piak i,\nCNF/CNA zong cozah he daihnak an van tuah khawh i, cu hnu ah USDP cozah zong Pathian nih NLD hruaitu Daw Sung San Suu Kyi hmangin Democracy uknak phunglam ah a van kan luh pi.Kawlram pumpi uknak ttha lo Ralkap hna nih an thah mi hna le an hrem mi hna an dawi mi hna ram chungah um kho lo in an van tuah mi hna tuar innak cu Pathian nih Daw Aung San Suu Kyi le Mipi hna hmangin a van thlen.\nRalkap uk lio caan i, Chinram ah khua a saa mi pauh nih nan thaih dih zei tluk in dah a har kha, Kawlram le Chinram ah Khual tlawn a rak har ning le kan rak in tuar ning kha nan philh cio lai lo dah.A ho thawngin dah tu chun ni ah zalong te le hna ngam te in khua kan sak i, a ho thawngin dah kan khua le kan ram ah lung lawm le dai te in rian kanttuan khawh,Pakhatnak ah Pathian Pahnihnak ahcun Daw Aung San Suu Kyi le NLD party le Mipi NLD ah me a petu vial te hna thawngin asi.\nMyanmar Vice President Dr.Henry Van Thio le Dr.Anna Sui Hluan hi NLD a tthawng mi party ah rak i pe hna hlah seh law Chin mi kan rak sungh mi a tam tuk hnga, Mi tam pi nih an palh mi cu Vice President cu Chin mi khuai ttan an hei ti rih cu,Chin Mi Phun chungin NLD party ah pakhat hmat rak lut lo in rak um hna hlah seh law zei khuai ttan bia, NLD ah an rak luh tik ah cozah form kho tu an si caah Dr.Henry Van Thio cu Pathian nih Daw Aung San Suu Kyi hmang in an thim mi a rak si.\nVice President Dr.Henry Van Thio le a nupi hi Pathian an ttih zah tuk Pathian an i bochan tuk,Vice President Dr.Henry Van Thio hi a hringtu a nu hi a thih ni tiangin Pathian ai hruh pi mi nu Pathian hmai ah mitthli dor he thla a cam peng mi a rak si, Cu lawng hlah Dr.Anna Sui Hluan a nupi a nu zong Bawihu nu an ti. Kawlram chung Minung hna lak ah ziaza ttha le Pathian ai hruh pi mi le khualtlung a daw tuk minu a rak si, Dr.Ral Buai a nupi asi.\nZoh tuah u si,Kawlram pumpi theih le Vawlei pi theih in Kawlram Cozah zung saang bik le Budah an tamnak bawi lianngan an tamnak hmun ah Vice President Dr.Henry Van Thio nih cun ralttha taktak in kum chiar te Christmas Jesuh chuah lawmhnak lianngan taktak le sung lawi tuk in Pathian cu an sawm i, Naypyitaw Cozah mi Lianngan vial te hna hmai ah,an inn chungkhar dih lak tein Thawng Ttha an chim Pathian an thangthat Pathian mi hmen nih Thawng Ttha an chim, Biaknak dang zum lo tu hmanh nih Jesuh Mi khamhtu a sinak kong hna an van chim ve. A nung mi Pathian nih sunparnak co ko seh.\nVice President Dr.Henry Van Thio Lungthin put hi khua ruah har a rak si hrim ko,Ta Ma Ttah Pathum hna lak ah an tlaihter mi rian a tam bik a har bik mi asi,Kawlrawn lei ah a tuah ttuan mi vial te Chin mi phun tam deuh nih cu an thei hngal kho lo, Kawlrawn lei ah a ttuan mi vial te ttial caan chim caan a um tthan lai.\nChin State ah Vice President Dr.Henry Van Thio nih a tuah ttuan mi a tam tuk,a sina tein Chin mi phun cheu khat nih cun an i thaih ter duh lo. Chin Miphun kan dih lak le party dang vialte zong nih kan lawmhpi le kan cawi saan ding le kan Upat ding mi a rak si.Tu kum 2020 thimnak zongah ai tel tthan lai caah tha a nuam tuk,teinak cu Pathian le Mipi thawngin a hmuh ko lai zumh cia asi ko.\nPathian nih a rem a ti le Ta Ma Ttah a peh lai, a rem lo a ti le Daw Aung San Suu Kyi le ttuanvo ngeitu hna nih a ttha an tinak pauh ah an chiah te ko lai, Naypyitaw ah zaa tthu Lian mi cu an tlaih ter tthiam tthiam lai ti mi hi cu zumh cia a si ko.Kum 2020 in 2025 tiang ah NLD a tthawng mi cozah chung in Vice President Dr.Henry Van Thio ai tel khawh tthan ko a si ah hin cun,Chinram caah Plan a suai ta mi tam pi a um cia lai va si kaw, Lu le Baan ngan a tlaih khawh i Naypyitaw center pi ah an ttut ter ve ko rih ahcun Chin State caah tam pi rian a ttuan khawh rih lai.Thlacam in bawm cio hna usi. Credit:Yangon Chin Unau


Mandalay Khuachung Ah PDF Nih Ralhrang An Kah Hna - Chin Eleven News\nAugust 11, Mandalay Pyigyidagun Picitakhun Sang khuabawi zung hngak mi SAC ralkap pawl motorcycle in minung pahnih nih an kah hna i SAC ralkap pakhat a thi, pakhat an hliamh mah kong he pehtlai in hi thawngpang hi the hakha times sin in kan lak mi a si an tial ning hleiin chap chin mi a um lo ralhrang pahnih an thi an tuah sarnak a hmuh thluamah cang hna.THT\nRelchap: Kawlram khuapi bik Yangong le Mandalay in raltuknak hi a thawk ko cang hih tiah mi tampi nih an chim. Auguast 6-9 tiang ah Yan gon ram then le Yangon khuapi chung ah nichiar tiawk in bomb a puak i, kahnak zong a um cang. veng thenkhat ah bomb an puah hnawh hna i kahnak a chuak nak hmun a um pah.\nMandalay khuapi chung bakah bomb voikhat puak ah hmun thum ah a puak tiah theih a si, August 9 zaan tim ah bomb a puah hi a si i, Sipin zung zong ah a ral puak ve tiah theih a si. Yangon le Mandalay PDF an thawng a si ahcun ramchung ral kan thawh mi hi fawi ngaiin kan tei ko cang hna lai. PDF kut cungah hriamnam hi a tlawm rih caah duhning in an cawl kho rih lo.


Iran scientist Mohsen Fakhrizadeh Thah A Sining Le Israel Sualpuh Khawh A Sining – Onlinenungak\nIran scientist Mohsen Fakhrizadeh Thah A Sining Le Israel Sualpuh Khawh A Sining\nChelsea bawi:-Iran scientist Mohsen Fakhrizadeh cu Friday ah khan thah a tong. A sining a thuh peng i, a kum tiang hmanh hin theih fian khawh a si lo. Asinain, caansaupi chung theih a si cang mi a thlithup i nuclear hriamnaam sernak program an tuahmi ah hin amah hi hruaitu a si theu lai, tiah zumh a si.Ballistic missle ah nuclear warhead bunh kho dingin le, nuclear hriamnaam le uranium thehnhnak caah hma a tlakmi hmual a ngei taktak in a puak kho mi thiri pawl test a thlitein test a tuahtu hi amah Fakhrizadeh hi a si theu lai, tiah UN International Atomic Energy Agency (IAEA) nih an lunghrimh.Cu bantuk program cu kan ngeih bal hrimhrim lo, cun bomb tuah hrimhrim zong kan duhmi a si bal lo, tiah Iran nih an i pheh. Nucler hriamnaam sikhawhnak lam a ngeimi program hi an i ngeih bal. Asinain, 2003 ah an maak than, tiah IAEA le US intelligence agencies nih an zumhnak an chim.Hriamnaam sernak program hi Iran nih a vun pehzulh than ko rua, tiin Western an lung a hring ngai. Asinain, a cung i phihkharnak an tuahmi lakpiak than i anih (Iran) zong nih a nuclear sernak rian ngol ve dingin 2015 lio i vawleicung ram thawngthabik pawl he nuclear deal an tuah lio ah khan Western ram pawl an lunghrinmi hi an i hmaitlakbik mi biasu a si.\nCu nuclear deal cu Iran a ral nganbik a si mi Israel nih faktaktak in a doh i, 2018 ah khan Trump nih nuclear deal a chuahtaak colh ve.Fakhrizadeh hi thatein kilven le mipi sinin humzualmi a si ko nain, a tu bantuk i thah a tonmi hi Iran caah cun zatlak ngaingai a si. A zaka a rolhtu ding scientists kan i ngeih rih ko hna, tiin Iran officials nih an chim.“Fakhrizaden thah a tonmi hi phu kan hlampiak hrimhrim lai. Cun Martyr in a thimi Fakhrizadeh nih scientific le technical rian a tlaihmi viatle pehzulh khawhpiak dingin official nih thazaang nan chuah hrimhrim hau,” tiin Saturday ah khan Iran i top authority a si mi Supreme Leader Ayatollah Ali Khamenei nih biakamnak a tuah.2015 nuclear deal US nih a chuahtak hnu in Iran nih a nuclear sernak rian cak emem in kalpi a thok colh ve i, uranium thenhnak le sernak kongah lungtlinnak min an thutmi lonh in a ser. Uranium hi bomb thilri ah hman khawhmi a si. Asinain, 2015 hlan i hriamnaam sernak inn le lo ai ngeihmi zat cu nihin tiangah cun ai ngeih kho rih lo, tiah theih a si.\n𝗔 𝗯𝗶𝗮𝗽𝗶𝗯𝗶𝗸𝗺𝗶 𝘁𝘂𝗮𝗻𝘃𝗼: Fakhrizadeh hi vai thupnawk peng ko hmanh sehlaw, AMAD Plan a hruaitu a si theu lai, tiin 2011 ah khan IAEA nih an rak lunghrim diam cang. AMAD Plan an dirhnak hi kum 20 lenglo a si cang i, nuclear hriamnaam ser khawhnak dingah a herhbikmi thilri a tawlreltu phu a si.Cu ralhriamnaam sernak program cu 2003 ah khan an maak diam cang, tiah ruah a si ko nain, IAEA nih 2011 i report an tuah ningah, a cheukhat an rian cu pehzulh a si peng ko rih in an chim. Cu rian i hruaitu dirhmun ai ngeihtu hi Fakhrizadeh a si, tiah an chim.\nCu ti a cheukhat rian an pehzulhmi zong cu 2009 in khan cun an mak than cang, tiah IAEA nih 2015 i a donghnak tahnak (zohfelnak) an tuahmi ah an langhter. 2015 report ah min a langmi scientist cu amah Fakhrizadeh lawnglawng hi a si.Nuclear deal ah an i hmaithlaakbikmi hriamnaam sernak rian pakhat cu Iran nih a tlaihbawh peng ko rih i, nuclear deal an tuah dih hnu kum khat, asiloah thla hnih thum chungah bomb serchuah khawh an i tim. Cu ti serchuah khawhnak dingah cun a zatawk in caan an i ngeih khawh an herh, tiah IAEA report nih a chim.\nTrump White House a phaak i Iran nuclear deal doh dingin biakamnak a tuah hnu in khan, Iran nih a liamcia caan chung i a nuclear sernak vialte kongah lih a chim, tiah Israel nih campaign a vun thok colh ve.“Cuhlan i kan theih tawnmi nakin a let tam in Tehran hi rian tamtuk a rak tuan. Cu a tuanmi vialte an tialmi Iran capar pawl an hmanthlak tor le cheng Israel nih kan tlaih,” tiah 2018 ah khan Israel Prime Minister Benjamine Netanyahu nih thawng a thanh.A tlaihmi hmanthlaak pawl tamdeuh cu IAEA le an hawikom a hei hromh chin ve hna. Israel nih an tlaihmi hmanthlaak ah hin 2000 detka hrawnghrang i Fakhrizadeh nih a hruaimi AMAD Plan nih an tuanmi kongah tampi theihchapmi an um, tiah Diplomats pawl nih an chim.“Fakhrizadeh, timi min hi vun i cinken u,” tiin 2018 lio i capar in langhternak a tuahmi ah Netanyahu nih a chim.\n𝗩𝗮𝘄𝗹𝗲𝗶𝘁𝗮𝗻𝗴 𝗰𝗮𝘄𝗹𝗰𝗮𝗻𝗴𝗵𝗻𝗮𝗸:Cu hnu thokin cun, AMAD Plan he pehtlaihnak an ngei theu lai, tiin an lunghrimmi hmunhma tamial cu IAEA nih a vung zoh colh ve hna i, tuan i Iran nih thawng a thanhmi le IAEA nih an hmuhchapmi thawngpang ai dannak tete a um. Asinain, nihin tiangah cun hriamnam an sernak biapimi hmunhma thar kong IAEA nih an langhter rih lo, tiah Diplomats nih an chim.“Iran nih nuclear hriamnaam ser dingin i tim taktak sehlaw teh, zeican dah ai rauh lai?” timi biahalnak hi theihfian khawh a si lo.Iran nih uranium thenhnak ah an hmanbikmi hmun Natanz hi vawlei tangah a si i, cunglei in kah khawh lo dingin an sakmi a si. Nuclear deal an tuah ruangah 2015 hlan i hriamnaam serchuah khawhnak thazaang an i ngeihmi chungin tlawmte lawng hi Natanz ah pehzulh in an kalpi khawh cang. Asinain, a tu hi a dang hriamnaam sernak le dirhmun niam deuh vak in an thenhmi uranium chiahnak inn le lo a dirh chap lio pi a si.Uraniam a thenh khotu seh tam chinchin in vawleitang sehzung lei ah a thial cang hna. “Fakhrizadeh a thihmi hi Iran caah zatlak ngai a si. January lio i US drone nih an top commander Soleimani a thahpiak hna bantuk tlukin a faak lai dah,” tiin German Marshall Fund le Columbia University ah Middle East research a tuahtu Ariane Tabatabia nih a chim.“Iran nuclear rian dihtoh dingin nuclear sernak inn le lo a dirhpiak mi hna hi a hram a fehtuk cang caah, Fakhrizadeh a thihnak nih hin Iran i nuclear ser ai timhmi rian hi a hnuarsuang hlei lai lo,” tiin a chim.Cu bantuk tein cun Iran officails zong nih an chim ve. “Fakhrizadeh nih hin a rian pehzultu ding sceintists pawl phu a ser manh hna,” tiah Fereydoon Abbasi nih a chim. Anih hi Iran nuclear scientist le cun Iran’s Atomic Energy Organization hruaitu hlun a si i, 2010 lio ah assassination in a luatmi a si. Credit: Chelsea bawi.


A Poi Taktak! Mithi An Karh Caah Vuinak Thlanmual Man An Kai Ter Ve Cang - Chin Eleven News\nA Poi Taktak! Mithi An Karh Caah Vuinak Thlanmual Man An Kai Ter Ve Cang\nJune 26, 2021 admin@chin11news.com Chin 0\nKalay Christian thlan mual committee nih nihin zaanlei ah Thlan man Ks. 10000 kan kai ter tiah thawngthanh nak an tuah. Hi thawngthanh nak hi, Kalay Christian thlan mual committee ah Ngunkeng (Treasurer) a simi U San Thawm Thang pumpak nih mipi dihlak theih in thawngthanh nak a hun tuah hi asi.\nKalay Christian Thlanmual kong ah harsatnak tete kan ton mi cu Thlanmual OB pawl nih zohfel nak an ngeih hnu ah Kyat 10000 kai ter ding ti asi. Cu caah nihin June 25, 2021 thok cun Kalay Mithi vuinak thlan hman cu Kyat 110000 a si cang lai tiah a langhter.\nTheih ter nak: Tulai kan Kalaymyo covid hri nasa tuk ih kan tuar ruang ah kan kalaymyo khristian thlan mual THLAN အုပ်ဂူ tuah tu in harsat nak an ton mi cu thlanmual OB in zoh felnak a neih hnu ah thlanman 100000 kyats si theu mi cu tuini 25-6-2021 isin 10000kyats ti kai asi ih 110000 asi zo ti thu mipi kan sim than aw asi. Cipciar deuh i thei duh kan um asi len keimai hnen ah suhfiah awk theih asi\nNote: Annual lairel thusuak lo ih hiti ih kan run than mai hi kan zate hrang a thabik ih kan ruat khawm mi asi ih mipi lam khalin in theihthiam pi ding in zangfah kan lo dil asi.\nU San Thawm Thang\nTreasurer, Kalay Christian thlan mual committee\nA poituk Ee, Kalaymyo Covid Centre Inn Cung In Mizaw Pakhat Azuan Caah Anunnak Aliam.\nThawngpang Tha, Ralhrang Motor Cu Bomb Nih A Puah Hnawh Than I, Tam Ngai An Thi


Tuchun Hakha Pulrai Kongah An Biachahmi Le Rev. Ceu Khar A Nunnak A Liam Ning – Thechinlandtoday\nTuchun Hakha Pulrai Kongah An Biachahmi Le Rev. Ceu Khar A Nunnak A Liam Ning\nadmin July 13, 2021 Leave a Comment on Tuchun Hakha Pulrai Kongah An Biachahmi Le Rev. Ceu Khar A Nunnak A Liam Ning\nNihin zaanlei sml. 5:00 hrawng ah Hakha ah Rev. Ceu Khar a nunak a liam. Rev. Ceu Khar cu HBA Evangelist a rak ttuan hnu ah Cawbuk sang i Galilee Baptist Church ah Senior Pastor a rak ttuanmi a si.Khrihfabu rian in Pension a lak hnu ah zu nih a nun a hrawhmi pawl tunmernak (Rehabilitation Center) Ministry a tuah i a nunnak a liam caan tiang midang nunnak le thlarau khamh kho ding in rian a ttuanmi a si.Nihin zaanlei ah an innte ah a nunnak a liam i, zei bantuk zawtnak ruang ah timi belte fiang in theih a si lo.\nCOVID-19 Caan Chung Hakha Rual-U Thlaanhmun Man an Thumh.Nihin zinglei ah Hakha Rual-U le Hakha Township Public Healthcare & IDPs Management Committee (HTPH & IDPsMC) an i tong i a tanglei bantuk in biachahnak an ngei.\n(1) Covid-19 zawtnak pulrai a kan den chung vialte Hakha Rual U thlan ah ruakfimmi chungkhar cu thlan man ah Ks. 200,000/- lawng lak a si cang lai. Khrihfabu member chungah a har tukmi an um sual ahcun hi Committee sinah thawng nan kan thanh lai. (092450314, 09421158480)\n(2) Ruak phorhnak caah Rual U nih an kan hlanhmi hi Committee motor nan hman ahcun dawtnak he alak tein bawmh nan si lai. (09400311644)\n(3) Rual U thlan ah PPE uniform phoihnak tha tein sakpiak a si cang caah Uniform phoihnak hmun le khanghnak hmun ah ralring tein PPE uniform i hruk/phoih le khangh ta khawh kan i zuam hna lai.\n(1) Mithi um tik ah mah le Khrihfabu le sang le veng cio nih tuanvo lak in vui a si caah PPE Uniform tling tein tuanvo nan lak cio lai. Nan i ralrin manh lo ahcun hi Committee sinah bawmhhal khawh a si. (Ph. 09423661278, 09400303091)\n(2) Ruakkuang kongah siizungpi ah lakhruak herhmi nan um ahcun Ks. 80,000/- in hman khawh ding in timhtuah piak cia mi a um. Bawmh hal khawh a si. (Ph. 09442001362)\n(3) Update kan tuah lengmang lai caah Phone number tete aa thleng kho i kan page ah kan leng lengmang ko u tiah kan in sawm hna.\nRalhrangbu Tih Ruangah Ram Lak A Zam Mi Hna Mipi Cu An Fuh Hna I Hmuiselnak Ah An Hman Cang Hna →\n← Mah Ngakchia Te Nunzia Hi Zoh Ah Uar A um Taktak


Malaysia Ah Laimi Chungkhar 5 Inn An Boh I An Tangka Vialte Firpiak An Si Cun Anmah Lawng Siloin – Chin World News Evening\nMalaysia Ah Laimi Chungkhar 5 Inn An Boh I An Tangka Vialte Firpiak An Si Cun Anmah Lawng Siloin\nAugust 9, 2019 August 9, 2019 Salai Van Hmuhning\nMalaysia Pudu Laimi Umnak Ah misual Nih Laimi Chungkhar 5 Inn An Boh I An Tangka Vialte Firpiak An Si Cun Anmah Lawng Siloin\nPudu Laimi umnak misual nih an inn an boh i tangka an fir piak hna: Malaysia Laimi tampi an umnak Pudu ah August 9, 2019 zing sml 10:00 hrawng ah khan misual damiah nih Laimi umnak inn khan 5 an boh i an ngeihmi tangka vialte an fir piak dih hna.\nInn ngeitu nih an chimnak ahcun floor pakhat ahhin inn khan 7 a um i khan khat cu a lawng. Khan 6 ah minung kan um dih. Zing ahhin riantuan cio kan si tikah a hnubik ah a kal tawnmi hi ka fa le zing sml 9:10 ahhin sianginn kai ah an kal. Inn an bok hnu i kan theih kan hmuh i zing sml 10:30 hrawng ah a si tiin inn boh piak a tongmi pakhat nih a chim.\nInn khan a boh tu hi minung tam pah dawh an si. Minung 3 in a cunglei cu an si lai tiah an zumh. A ruang cu inn khan mah tluk tawh tha tein kan hrenh i mah zat inn khan vialte an boh tikah hin minung 3-4 cu an si lai tiah inn ngeitu hna nihcun an zumh. Pudu hrawng hi damiah nih inn an boh ti a um pah lengmang caah Pudu hrawng a ummi nih ralring tein kan um cio a herh.\nInn an bohnak hi Pudu Sabudi an zuarnak pawng te ah khan a si.\nCredit: Chin Youth Organization Malaysia\nMah Ding Bak Si Ko: Chinram Cu Chin Cozah Nih Uk Ding (CHIN FOR CHIN)


Riantuan Tu Minung 7 An Rian In Dinhter An Si I Robot (setzuk) Tu Kha Riantuan Tu Ah An Hman Hna - channelnews.us\nRiantuan Tu Minung 7 An Rian In Dinhter An Si I Robot (setzuk) Tu Kha Riantuan Tu Ah An Hman Hna\nKum (6) Ngakchia Pa Nih Hringtu A Pa A Report\nMalaysia: Tleihkhihnak An Tuah Minung 360 Leng An Check Hna Hnu Ah !!\nAn Rak Hlonhmi Nute Cu Tu Ahcun Va A Ngei Cang lai A rak Hlonhtu A Nulepa Cu?\nKhankhat Ah Um Tti Mi Ahawipa Cu Hi Ruang Ahhin Naam In Asawh\nSwitzerland ram ah minthang ngai mi Bank pakhat St.Galler Kantonalbank ( SGKB) nih riantuantu minung 7 cu an rian in an dinhter hna i an mah aiawh ah setzuk (robot) rian an tuanter hna tiah theih asi.\nA hramthok ahcun hneksaknak in an tuah i an i ruahnak leng in a theipar a that deuh caah 2018 May thla in SKGB nih Bank riantuan tu ding ah setzuk ( robot) tam deuh in hman ding in thanhnak an tuah cang tiah theih asi.\nSGKB Bank le a dang Bank pakhat asimi W.M Warburg hi tangka hluai, tangka luhter le tangka chuah ti bantuk rian ahhin setzuk pawl hi an hman hna tiah theih asi, atheipar cu a tha taktak, ahlan ah nithum a rau mi rian cu suimilam 24 ah an tawlrel khawh dih tiah theih asi.\nThaimsang pawl nih an chimnak ah setzuk ( Robot) hmannak in hi hnu kum 13 ahcun minung nih riantuan ding taan 800 tluk hrawng kan sung cang lai tiah ruahdamh asi, minung caah rian a har tuk te lai tinak asi ahlei in Store dawrhngak riantuan tu le cazin tlai, setzung riantuan tu tibantuk pawl hi minung an hmang ti lai lo setzuk hman a si dih te lai tiah ruah asi.\nBy channelnews January 19, 2019\nUS ram ah Hringtu pa pakhat nih meisen lio ah mawttaw dir ter loin a mawngh...\nKan hnu Jan 17,2019 ahkhan Malaysia cozah nih tleihkhihnak hmunhnih ah an tuah than tiah theih...\nTuluk rammi nungak pakhat cu a luancia kum (20) lio i ngakchia a rak si lio...\nKhankhat te ah umtimi ahawipa cu naam in thilak asawh. Hlathang tuk in a chuah ruangah...\nNgaihchia Tein” An Rak Hlonhmi Nute Cu Tu Ahcun Va A Ngei Cang lai A rak Hlonhtu A Nulepa Cu?\nKa Fate Cu Duh Anun Tuk Caah Ka Thah Tiah Hringtu Pa Nih A Phuan\nMalaysia NGO Pakhat Nih Minister Thar Pakhat Cu Tuluk Asi Caah An Duh Lo


Nizaan Hakha In Kangh Ning A Ruang Theih Si Cang – Chin World News Evening\nJanuary 10, 2021 January 10, 2021 Salai Van Chin News\nHakha Khuathar ah 3 a kaang i inn hlang U Tan Win a kaanghchih: Hakha Khuathar Thantlang lampiak phak lai a lam hnihnak ah Pu Kio Ling inn tel in inn 3 a kaang i, mei kangh aa thoknak Pu Kio Ling inn hlang Pu Tan Win cu mei nih a kaanghchih, tiah kan theih. 2021 January 9 zaan suimilaam 11: 00 hrawng ah meikaang aa thok hi a si i, Meithat Zung nih suimilaam a cheu tluk hrawng ah mei hi an daihter khawh.\nMeithat Zung lei in motor 8, Meithat Zung riantuan minung 50 hrawng le inn pawngkam minung hna i bawm in mei an hmih tiah kan theih. “Meikaang ruang ah inn 3 a kaang dih i, mei kangh aa thoknak inn hlangtu U Tan Win (kum 36) cu a kaanghchih. Mei aa thok ning hi ihnak khaan electronic Heater a lin tuk i, cu ti cun meikaangh aa thok,” tiah Hakha Pengkomh Meithat Zung nih an thanh. Credit: The Hakha Times\nRelchih: Thawngpang Thar: Na hawi le sinah kuatkhawh I zuam ve te. Ralkap in ai din cangmi, Lt. General Thomas McLane Special forces rian a rak tuan tu sinah, minu nih Trump hi a rannak in 25th impeachment sualphawtnak tuahthan in kan thawl a hau e a ti , ziah a titikah zahan nai nithumni ah Khan Capitol hill ah mi tampi an luh lioah Khan, Antifa nih Nancy Pelosi loptop an lak piak tiah cuu a si caah a ti.\nA umnak hmun cu kan kawl I mi tampi email in kan chimhmi hna, broadcast tlaitu sinah, Jan hmuhmi cu September 18,19 2018 ta I a hmannak long kan theih khawh e a ti. A biapi tukmi a chungah a um caah thil dihlak ai thleng kho , tihnung tukmi thil a si e a ti. Tampi a chim ko nain ka let dih thiam rih lailo.\nCun mah news chim tu nih ka fa le he Biakinn ah kan kan cam I ka fanu nih ka mit ka chimh ah khin Jesuh ka hmuh e a ti e a ti. Thlacamnak in bawm hna u sih kan ram caah a ti. Laknak: Theweffreport. Joseph Thawng Z Ting\nHakha Inn Kanghnak ah Minung pakhat a thi


Trump cu Piers Morgan nih fak taktak in a soisel. – Thechinlungnews\nTrump cu Piers Morgan nih fak taktak in a soisel.\nBe the first to comment on "Trump cu Piers Morgan nih fak taktak in a soisel."


CDF le Uico Ralhrang an i kaap, Ralhrang lei minung 5 bak an thah hna – Onlinenungak\nCDF le Uico Ralhrang an i kaap, Ralhrang lei minung 5 bak an thah hna\nChin ramkulh, Mindat le Matupi karlak, mengtung 78 pawng ah Chinland Defense Force(CDF) le Uico ralhrang karlak ah raldohnak a chuak i ralhrang lei (5) an thi tiah Zalen nih a tarlangh. October 21, 2021 ah khan Matupi-Mindat karlak ah CDF nih an kah hna hi asi.\nMindat in Matupi lei ah a kal cuahmah mi SAC ralhrang motor pawl cu Mindat CDF le Matupi CDF i bawm in an kah hna hi asi. Hi kahnak ah Ralhrang lei 5 an thih lawng si loin hliamtuar zong an tam ngai tiah cathanh ah an langhter.\nMindat le Matupi karlak mengtung 56 nak zawn ah motor lampi a cimh caah raldohnak Motor cu a hmang kho lo, Motor cu aa taap i cu caah Ralkap 150 hrawng cu namchan in an ke in an kal i mengtung 70 nak zawn hrawng in an hawile cu an bawmh ve hna ti asi. Ralhrang lei an thih pin ah hliamtuar an tam ruang ah an thinhung tuk i pawngkam inn pawl zong an hrawh len ti asi.\nSAC ralhrang pawl nih mengtung 70 hrawng i a um mi, khuasa pawl an inn an hrawh piak hna lawng si loin thilri le Sathil zong an fir len ti a si fawn.


Vice President Pu Henry Van Thio nih Thantlang Khua caah A kan phurh mi Thawngpang tha. – Lai Lungrawn Post\nA Tutan Kanram Vice President Pu Henry Van Thio Chinram, Chaklei a kan tlawn cu Thantlang khua caah cun ThawngTha thatak Lunglomh nak ngan taktak a kan phurh. A mah kan Pa, Pu Henry Van Thio he a rak kan tlawng Mi hna cu, Ramkomh fimcawn nak lei Vun Ci, Le Vun Ci Zung dang in, Deputy Minister minung 3, Director General minung 3, Deputy Director minung 1 le Permanent Secretary minung 2 hna an si. Lunglomh nak 1. Thantlang khua chung Pawhte rawn ah Sak cuahmah lio mi GTHS (Government Tecnical High School) Siang inn cu a ra lai mi 2021-2022 Cacawn Kum ah On khawh ding in timh tuah lio pi a si. Hi GTHS Siang inn hmanh kan ong rih lo Na in Vice President Pu Henry Van Thio Thawng le Fim cawn nak lei Ramkomh VunCi a si mi Dr. Myo Thein Gyi Cung ah le, a tu lio Hakha GTI Siang inn ah Principle a tuan liomi, Dr. Tluang Za Thang, an dihlak hna Thawng in, GTHS Siang (High School Siang inn in Diploma Siang inn ah (Government Technical and Vocational Institute (Thantlang) GTVI, ti ah a kan pek than, Kan i lawm hringhran.


InnpiCaparBawipa Hmai Le Chin Miphun Vialte Hmaiah Ngaihthiam Hal Le Lungum Lawmhnak Biachim Ka Duh: Za Lian Sang\nDecember 13, 2017 Salai Robert Ngun Sang Capar 0\nA hleice in Bawipa hmai le Chin miphun vialte hmaiah ngaihthiam hal le ka lungum lawmhnak bia chim ka duh. Cun, keimah ruang i lungfak le ngaihchia mi vialte Khrih Jesuh min in ka ngaithiam hram ko ulaw tiah zaangfah kan nawl hna i pumpak in a ka dawtu le thlacampiaktu ka hawile vialte nan cungah tampi kaa lawm i Bawipa tu nih a letza in thluachuah in pe ko hna seh mu.\nCun, aho nan si ah Jesuh min in kan ngaihthiam dih ve hna. A liamcia 2/9/2015 i Malaysia Chin Refugee Committee (CRC) nih thong an rak thlakmi Salai Za Lian Sang ka si.\nAtu cu Bawipa thawngin 22/12/2016 ah Bukit Jalil Camp in Kawlram ah ka tlung. Asinain, vawlei a si caah thonginn in ka chuak nain ka nunnak ah hnangamnak ka hmu hlei lo. Asinain Bawipa cu ka caah khamhtu a si kha ka theih i. cuti cun Bawipa bochan in beidong lo te’n riantuan hram cu ka thawk than. Sihmanhsehlaw, ka riantuanti hawi le tihzah tlak a simi upa hna nih ka tuanbia hlun zoh in bia an chim tawn tikah tahhramnak in caan ka hman hi a tlawm ti lo.\nA lam kip in pheutu le dodaltu cu atu tiang zongah ka ton cuahmah liopi a si ko. Nain, vuivai lo te’n minungfa velo bang taptap ni’ni in miphun caah pumpek riantuan hram cu ka thawk than. Bawipa bochan in riantuantu si cu mi thluachuah a si timi lungput in keimah le keimah ruahchannak kaa pe. Cucaah, ka tuanbia hlun ruangah beidong le lungrawk in ka um awk si lo tiah keimah le keimah cu ruahchannak kaa pe than i a hlei in miphun dawt timi cu a cawn in cawn a haumi le mah i zuamnak hi abiapi ngaimi miphun caah a hramthawk riantuannak cu pumpek hi a si tiah thazaang thar ka lak than.\nA ruang cu phung ñing loin UNHCR Card deu a tuah i miphun a leirawi tiah Chin Refugee Committee nih thong thlakmi ka si hleiah anmah ruahnak le nawlpeknak in thawngzamhnak (media) kip nih ka konglam cu Saramfa bangin le minungfa velo bangin an rak sawksaam dih tikah cun ka nung nain ka hnawng an ka tan a si tiah ka ruah ko.\nUS, Australia, Norway, Canada, le ram dangdang um Chin miphun vialte biacah kan duh ko hna. Kan miphun kongah nan chimrel ngam i kan Chin miphun thanchonak nan duh taktak ahcun; (1) kan Chinland ah rak tlung ulaw, a lamkip in kan miphun thanchonak caah riantuan dingah Chinland nih an hngah ko hna. (2) ‘kan miphun thanchonak caah cun’ timi lungput ngei ulaw. nan umnak ram cio i a thudirmi kan Chin miphun hawikhat he lungrual in thutdir khawh i zuam hna ulaw, fellowship kip le meeting kip i bia nan chimnak ah ka minung hawi caah lungfahnak a chuahpi sual lai maw timi ruat bu ten biachim i zuam usih.\nA hleice in mah miphun hawikhat he hrimhrim tazacuai ti bantuk nunphung ziaza dawh lo vialte le hnahchuah neknaihnak lungput hrimhrim hrial khawh i zuam hram hna usih. Kan miphun thanchonak caah a dawnkhantu thil cu; Mah le mah tazacuai ti bantuk le mah le mah i thah, mah le mah i dodalnak nih kan miphun thanchonak a dawnh.\nAtu nihin kan miphun thanchonak caah nawlbia pa (10 ) hi kan i tlaih a hau, kan fimthiamnak le kan thazaang le chawva nih daihnak a chuahpi kho lai lo. Bawipa dah tilo cun kan miphun ramkhel biaruahnak zong hi zeihmanh a si lai lo. “True leader works for peace” an ti bangin dinfelnak in hruaitu asimi hna i riantuannak nih daihnak a chuahpi.\nNihin Malaysia um Chin miphun boruak cu ruah ah lungfaak le ngaihchia khi a si. Ralzaam velo bang Chin community riantuantu hna le UN Zung i holhlettu pumpak cio kan tuahser mi le thlaici tuhmi cu Malaysia um Chin miphun vialte nih mithmuh kuttawngh in an zuun cuahmah liopi a si. Malaysia um Chin miphun kan boruak hi Malaysia um Chin miphun lila nih kan phihkharmi a si caah nihin kan boruak nih a herh mi cu Chin communities riantuannak le UNHCR interpreter hna i nan cawlcanghnak ah ruahchannak kawl in kan Chin miphun tampi an um timi ruat bu te’n miphun dawtnak lungput he khua rak khaang peng rih ko uh tiah zaangfah nawl kan duh ko hna.\nMalaysia um Chin miphun vialte chungin ralzaam card a ngei lomi vialte le card a ngei ko nain chuh a tongmi vialte zeitluk in dah an lungfah i nan ngaih a chiat hnga mu…timi khua ka ruah ahhin a faak tuk ee. Asinain, theih ding mi cu UNHCR hi Malaysia cozah nih a dirhmi a si lo ram khat/hnih men nih dirhmi a si fawn lo i vawlei cung ram tampi fonh in dirhmi community a si caah beidong lo ten nan i timhmi hmunhma nan phak tiang i hne hram ulaw, nan caah ruahchannak lam cu nan hmuh khawh ko lai ti ka zumh. Vawlei cung minung vialte kan um chung cu UNHCR riantuannak hi a dong taktak lai lo dahkaw.\nA donghnak ah a liamcia 2015 CRC riantuantu hlun vialte nan tuahsernak cungah kaa lawm tiah chim than ka duh ko. A hleice in thong nan ka thlakmi cungah kaa lawm i a ka khamhtu Bawipa he tonnak caan tha nan ka serpiak hi ka caah cun a sunglawi bikmi Vailam a si. Bawipa nih thluachuah in pe hram ko hna seh, pumpak cio nan cungah.\nBy Salai Za Lian Sang (Hakalay)


Chin miphun cu Ralkap kut taang ah caan sau pi kan um, hremnak le fahnak phuntling kan tuar, Kan Biaknak, kan Miphun sinak ruang ah cihmih timh lengmang mi kan si. – Hakha Cherry\nRalkap Uknak thlak, hrawh vial lawng hi Chin miphun nih kan i hmuitinh lo Ramchung lei ka hawile, unau nupa cawlcangh ning nitin ka cuan, ka upat tuk hna, thih ngamh in Meithal kuanfang lakah a vak mi an si. Miphun caah thih an ngamh nak a tak in ka hmuh. Chun ah din loin lam an zawh, zaan ah Police le Ralkap nih it thiam loin an tuah hna, chunzaan din loin nihin tiang an cawlcang. Kan unau, kan hawile tampi tlaih an si cang, Rangoon, Mandalay le Myanmar ram hmun tampi ah thisen le nunnak tampi a luang cang.\nCu caah nihin tiang cawlcangh, doh le zalam ah chuah hi asi. Tutan thil kong he pehtlai in kei ka hmuh ning ahcun “Chin Miphun nih Min Aung Hlaing hruaimi ralkpa nawlngeihnak a tlaknak ding, a rawh nak ding vial lawng hi kan hmui tinh mi a si lo. Kum zabu tampi chung kan au pi mi, Federal uknak phungthar serchuah, Ralkap nih an mah duh tein an tial mi 2008 Constitution hrawh” hi kan i hmui tinh chih.Tutan ah Ram mipi kan i ruang cang, Ralkap uknak kan duh lo tiah au dih a si cang. Chin mipi dihlak ngawt in zalam ah chuah a si ve cang. Cu caah kan hmuitinh, kan khel mi ah hin fianghlang chinchin in karhlang rih ko usih.\nKan hmuitinh a simi “Ralkap uknak thlak, 2008 Constitution Hrawh in Federal uknak phung ah a hram a bunh mi Constitution thar ser chuah” hi kan slogan a si cang bantuk in kan pale nih a herh ahcun kan pale mifim hna nih Exile Chin Government zong kan dirh piak ko hna seh ka ti nak asi.\nRamchung ah hmaisuang in a cawlcang mi, meithal kuanfang zeitik dah a rat lai timi karlak zong ah thih ngamh in a cawlcang mi ka unau, mipi dihlak kan upat tuk ve hna.\nNote: ka bia ka denh cang, ka cabia hi ramchung ah hmaisuang in a cawlcang mi kan unau thadernak si hram hlah seh, tulio boruak ah thazaang dernak cabia a si sual ahcun a rannak in ka hnawh tthan ko lai.Credit-Salai Cung Dawt


Aa Toidormi Si awkah i Zuam law Jehovah Lunglawmhter | Cawn awk Vennak Innsang\nREL KA DUH Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Costa Rica Kut Holh Croatia Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\n“Ram chungah toidor tein a phung kha a zul i khua a sami vialte hna, . . . toidornak lungthin cu kawl u.”—ZEF. 2:3.\nHLA 80 Jehovah a Ṭhatzia kha Tep U\n1-2. (a) Moses kong he aa tlaiin zeitindah a chim, zeidah a tuah? (b) Toidornak ṭhanter awkah zei a ruang dah kan ngeih?\nBAIBAL ah Moses cu “vawleicung mi vialte lakah lungnem bik a si” tiah a ti. (Nam. 12:3) Moses cu a ṭhawng lomi, biakhiahnak tuah a ṭihmi le midang nih an ralchanh tikah ṭihnak a ngeimi a si a ti duhnak a si maw? Mah cu lungnemmi pakhat nih a langhtermi ziaza a si tiah mi cheukhat nih an ruah men lai. Asinain mah cu a hmaan lo. Moses cu a ṭhawngmi, ṭha tein biakhiahnak a tuah khomi le a ral a ṭhami Pathian sal a si. Jehovah bawmhnak thawngin a ṭhawngmi Izipt uknak tangah a ummi minung 3,000,000 kha thetse ram ah a hruai hna i Israel miphun kha an ral pawl tei awkah a bawmh hna.\n2 Moses nih a teimi zuamcawhnak phun cu kan tong lo nain nifate toidornak ngeih awkah a hartermi minung asiloah thil sining hna kha kan tong. Asinain mah ziaza ṭhanter awkah ṭhawnnak kan ngei. Jehovah nih “mi toi ah aa dormi cu ram chungah hin him tein an um lai” tiah bia aa kam. (Salm 37:11) Aa toidormi na si kha na langhter kho lai maw? Midang nih aa toidormi in an in hmu maw? Mah a biapimi biahalnak kan leh hlanah toidornak timi a sullam kha kan hngalh hmasa a hau.\nToidornak timi Cu Zeidah a Si?\n3-4. (a) Nemnak cu zei he dah aa lawh? (b) Aa toidormi si awkah zei sining pali dah kan ngeih a hau, zeicah?\n3 Toidornak * timi cu aa dawh tukmi hmanthlak suaimi bantuk a si. Zeiti lam in dah? Hmanthlak a suaimi pakhat nih hmanthlak pakhat a chuah khawh nakhnga a rong a phunphun a hman bantukin toidornak ngeih khawh awkah duh a nungmi ziaza a phunphun ngeih a hau. Mah lak i cheukhat cu nemnak, nawlngaihnak, zaangfahnak le ralṭhatnak hna an si. Jehovah lunglawmhter kan duh ahcun mah ziaza hna cu zeicah ngeih a herh?\n4 Aa toidormi lawng nih Pathian duhnak kha an tuah khawh lai. Pathian duhnak tuah timi ah nemnak langhter aa tel. (Matt. 5:5; Gal. 5:23) Pathian duhnak kan tuah tikah Satan cu a thin a hung. Nemnak le toidornak kan langhter hmanhah Satan vawlei ah aa telmi mi tampi nih an kan huat. (Johan 15:18, 19) Cucaah Satan kan doh khawh nakhnga ralṭhatnak kan ngeih a hau.\n5-6. (a) Satan nih aa toidormi hna kha zeicah a huat hna? (b) Zei biahalnak dah kan i ruah hna lai?\n5 Toidornak a ngei lomi cu aa porhlawmi, a thinhunnak aa sum kho lomi le Jehovah nawl a ngai lomi a si. Mah kha Satan nih tling tein a langhter. Satan nih aa toidormi hna a huatmi hna cu khuaruahhar awk a si lo. Satan nih a ngeih lomi ziaza ṭha hna an ngeih caah Satan cu miṭhalo a si ti kha fiang tein an langhter. Satan a ṭhatlonak le milihchim a sinak hmanh kha an langhter. Zeicah? Zei bantukin a chim asiloah a tuah hmanhah aa toidormi hna kha Jehovah biak lo awkah a kham kho hna lo.—Job 2:3-5.\n6 Zeitik caan ah dah toidornak ngeih cu a har? Zeicah toidornak kha kan ṭhanter zungzal awk a si? Mah biahalnak i a phi hngalh awkah Moses, Babilon sal ah a tangmi Hebru mi pathum le Jesuh kong kan i ruah hna lai.\nZeitik Caan ah dah Toidornak Ngeih cu a Har?\n7-8. Mi nih an upat lo tikah Moses nih zeitindah a lehrulh hna?\n7 Nawlngeihnak kan hmuh tikah: Nawl a ngeimi pakhat caah cun toidornak ngeih zungzal cu a har kho, a hleiin tlangtlatu hna nih a ding loin an pehtlaih hna tik asiloah a ṭhalomi biakhiahnak an tuah tiah an chim tikah a si. Mah cu na tong bal maw? Chungkharmi pakhatkhat nih cutin aan pehtlaih ah tah zeitin? Zeitindah na lehrulh lai? Cu bantuk thil sining ah Moses nih zeidah a tuah ti kha i ruah hna u sih.\n8 Jehovah nih Moses kha Israel mi hruaitu ah a thim i a miphun pawl caah nawlbia a ṭialter. Jehovah nih Moses a bawmh ti cu lunghrin awk a um lo. Asinain Moses a farnu Miriam le a upa Aron nih an thangchiat i ṭhit awk a si lomi nu a ṭhit tiah an ti. Moses dirhmun ah pa cheukhat si hna sehlaw thinhun in phuhlam an i zuam kho men. Asinain Moses nih cun cutin a rak tuah lo. Fawi tein a thin a hung lo. Miriam nih dantatnak a inmi kha hlohpiak awkah Jehovah sin hmanhah a rak nawl. (Nam. 12:1-13) Moses nih zeicah cutin a lehrulh?\nMiriam dan a tatmi kha hlohpiak awkah Moses nih Jehovah kha a nawl (Catlangbu 8 zoh)\n9-10. (a) Moses nih a hngalhthiam nakhnga Jehovah nih zeitindah a bawmh? (b) Chungkharlu le Khrihfa upa nih Moses sinin zeidah an cawn khawh?\n9 Moses nih amah cawnpiak awkah Jehovah kha a awnh. A hmasa kum 40 lio i Izipt siangpahrang chungkhar a si lioah Moses cu lungnemmi a si lo. A thinhun a fawimi a si caah a ding loin thil a tuah tiah a rak ruahmi pa pakhat kha a rak thah. A tuahsernak kha Jehovah nih a cohlan lai tiah a ruah. Jehovah nih Moses kha Israel mi hruaitu si awkah ralṭhatnak lawng si loin toidornak zong ngeih a herh ti kha hngalhthiam awkah kum 40 chung a rak bawmh. Toidornak ngeih awkah nemnak le nawlngeihnak zong a herh. Mah sining hna kha ṭha tein a cawn i hruaitu ṭha a hung si.—Exo. 2:11, 12; Lam. 7:21-30, 36.\n10 Tuchan ah, chungkharlu le Khrihfa upa nih Moses kha ṭha tein an i zohchunh awk a si. Upatnak ngei loin pehtlaih na si tikah fawi tein na thinhung colh hlah. Toidornak ngei law palhnak a ngeimi na si kha hngal. (Pct. 7:9, 20) Buaibainak tawnghtham awkah Jehovah lamhruainak kha toidor tein zulh. Nem tein lehrulh zungzal hna. (Ptb. 15:1) Cu bantuk lam in a lehrulhmi chungkharlu le Khrihfa upa nih Jehovah lung an lawmhter, daihnak a um nakhnga an bawmh i toidornak langhternak ah zohchunhawk ṭha an chiah.\n11-13. Hebru mi pathum nih kan caah zei zohcunhawk ṭha dah an chiah?\n11 Hremnak kan ton tikah: Tuanbia kan zoh tikah minung uknak nih Jehovah miphun cu an hrem hna. Thil ṭhalo an tuah tiah “sual” a kan puh men lai asinain ‘minung nakin Pathian nawl kan ngaih deuh’ caah an thin a hunmi tu a si. (Lam. 5:29) An kan nihsawh, thong an kan thlak men lai asiloah a hrem hmanh an kan hrem men lai. Asinain Jehovah bawmhnak thawngin teirul kan cham hna lai lo i lungdai tein kan um kho lai.\n12 Babilon ah kalpi a simi Hebru mi pathum Hananiah, Mishael le Azariah nih kan caah an chiahmi zohchunhawk ṭha kong kha kan i ruah hna lai. * Babilon siangpahrang nih sui milem nganpi hmaiah kun dingin nawl a pek hna. Siangpahrang sinah milem an biak lonak a ruang kha nem tein an chimh. Siangpahrang nih a alh hluahmahmi meiphu chungah paih nan si lai tiah a tlerhkhonh ko hna nain Pathian nawl kha an ngai zungzal. Jehovah nih mah pa hna kha a khamh colh hna, asinain Jehovah nih an caah cutin a tuah lai tiah an ruat lo. Mah canah Jehovah nih a awhmi zei thil paoh kha lungtho tein an cohlan. (Dan. 3:1, 8-28) Toidormi hna nih ralṭhatnak taktak an ngei ti kha mah pa hna nih an langhter. Siangpahrang, tlerhkhonhnak le dantatnak hna nih Jehovah biaknak in a kan ngolter kho lo.—Exo. 20:4, 5.\n13 Pathian cung kan zumhfehnak cu hneksak a si tikah Hebru mi pathum kha zeitindah kan i zohchunh khawh hna? Toidor tein um le Jehovah nih a kan zohkhenh lai ti kha kan zumh a hau. (Salm 118:6, 7) Palhnak an tuah tiah sual a kan puttu hna kha nemnak le upatnak he kan lehrulh hna lai. (1 Pet. 3:15) Kan Pa he kan i pehtlaihnak a rawhter khomi zei thil hmanh tuah kan duh lo.\nMidang nih an kan ralchanh tikah upatnak tein kan lehrulh hna (Catlangbu 13 zoh)\n14-15. (a) Lungretheihnak kan ton tikah zeidah a cang kho? (b) Isaiah 53:7, 10 ningin lungretheihnak ton buin toidornak langhternak ah Jesuh cu zohchunh awk ṭha bik a si tiah zeicah kan chim khawh?\n14 Lungretheihnak kan ton tikah: Kan dihlak in a kong a phunphun ruangah kan lungre a thei. Sianginn camipuai kan tuah hlan asiloah rian ah cuset khaset tiin ṭuanvo kan lak tikah kan lungre a thei men lai. Asiloah ngandamnak caah siithlop kan herhnak kong kan ruah tikah kan lungre a hung thei men lai. Kan lungre a theih tikah toidornak ngeih cu a har. Kan ton bal tuk lomi buaibainak kan ton tikah kan thin a hung men lai. Mah tikah zaangfahnak ngei loin bia kan chim men lai i midang kha zaangfahnak ngei loin kan pehtlaih men hna lai. Lungretheihnak na ton tikah Jesuh kong kha ruat.\n15 Vawleicung a nunnak hmanung bik thla ah Jesuh cu a lungre a rak thei tuk. Sifah harnak ka tong lai i thah ka si lai ti kha a hngalh. (Johan 3:14, 15; Gal. 3:13) A thih hlan thla tlawmpal lioah ka lungre a thei tiah a ti. (Luka 12:50) Jesuh nih a thih lai te zongah “ka lungre a thei” tiah a ti. Aa toidormi le Pathian nawl a ngaimi a si kha thla a cam lioah a chimmi bia hna in kan hngalh khawh. Hitin a ti: “Ka Pa, hi caan hi ka cungah phakter hlah ka ti lai maw? Ka ti lai lo, hi nganfahnak innak caan ton dingah hin pei ka rat cu. Ka Pa, na min cu upatnak pe ko.” (Johan 12:27, 28) A caan a phanh tikah Jesuh nih fahnak le ningzahnak he amah a ṭhat hnga dingmi Pathian ral pawl kut ah ralṭha tein aa pe. Lungretheihnak le harnak tampi a tong ko nain Jesuh nih Pathian duhnak kha toidor tein a tuah zungzal. Lungretheihnak ton buin toidornak langhternak ah Jesuh cu zohchunh awk ṭha bik a si ti kha fiang tein kan chim khawh.—Isaiah 53:7, 10 rel.\nJesuh cu toidornak langhternak ah zohchunhawk ṭha bik a si (Catlangbu 16-17 zoh) *\n16-17. (a) Jesuh toidornak kha a hawile nih zeitindah an hneksak? (b) Jesuh kha zeitindah kan i zohchunh khawh?\n16 Vawleicung a nunnak hmanung bik zan ah Jesuh cu a hawikom ṭha bik hna nih aa toidornak kha an rak hneksak. Mah zan ah Jesuh cu zeitluk in dah a lungre a theih lai ti khi ruathmanh. A thih tiang zumhfek tein a um lai maw? Zumhfek tein a um lo ahcun ahohmanh nunnak ruahchannak an ngei lai lo. (Rom 5:18, 19) Mah nakin a biapi deuhmi cu a tuahsernak nih a Pa min a chiatter khawh asiloah a thianter khawh. (Job 2:4) Lamkaltu pawl he hmanung bik zanriah an ei lioah a zultu hna lakah “ahodah a ngan bik ah ruah awk a si” timi “bia alnak” a rak chuak. Mah ni zanlei i telin Jesuh nih a zultu pawl kha mah kong he aa tlaiin voi tampi a rak chimhhrinh cang hna. Asinain Jesuh cu a thin a hung lo. Mah canah nem tein a lehrulh hna. Zaangfahnak he an ngeih awk a simi lungput kha fimkhur tein a rak chimh ṭhan hna. Zumhfek tein an um caah a zultu pawl kha a rak thangṭhat hna.—Luka 22:24-28; Johan 13:1-5, 12-15.\n17 Cu bantuk thil sining kha na ton ahcun zeitindah na lehrulh lai? Lungretheihnak kan ton hmanhah Jesuh kha kan i zohchunh khawh i toidornak kan ngei zungzal kho. “Pakhat le pakhat . . . i bawm u” timi Jehovah nawlpekmi kha lungtho tein kan zulh. (Kol. 3:13) Kan biachim le kan tuahsernak in midang thin kan hunter khawh hna ti kha kan i cinken ahcun mah nawlpekmi kha kan zulh lai. (Ptb. 12:18; Jeim 3:2, 5) A ṭhami an ziaza ruangah midang kha thangṭhat zungzal hna.—Efe. 4:29.\nZeicah Toidornak kan Ngeih Zungzal awk a Si?\n18. Jehovah nih aa toidormi hna kha a ṭhami biakhiahnak tuah khawh awkah zeitindah a bawmh hna, asinain zeidah an tuah a herh?\n18 Toidornak kan ngeih ahcun a ṭhami biakhiahnak kan tuah khawh lai. Kan nunnak ah a harmi thimnak kan tuah tikah Jehovah nih a ṭhami biakhiahnak tuah awkah a kan bawmh lai. Asinain kan i toidor lawngah a kan bawmh lai. “Mi nauta cu an thlacamnak” ka ngaihpiak hna lai tiah bia aa kam. (Salm 10:17) Kan halmi leng hmanhin a kan tuahpiak lai. Baibal nih hitin bia a kan kamh: “Mi toi i aa dormi kha lam ding in a hruai hna i a duhnak kha a cawnpiak hna.” (Salm 25:9) Jehovah nih Baibal in lamhruainak a kan pek, cun “zumh awk a tlakmi le a fimmi sal” kha hmangin cauk, * video le pumhnak hna zongin lamhruainak a kan pek. (Matt. 24:45-47) Kan herhmi bawmhnak kha toidor tein kan cohlannak thawngin, Jehovah nih a kan pekmi hriamnam kan hlathlainak thawngin le kan cawnmi kha lungtho tein kan zulhnak thawngin Jehovah bawmhnak kha kan cohlan awk a si.\n19-21. Moses nih Kadesh ah zei palhnak dah a tuah, mah in zeidah kan cawn khawh?\n19 Toidornak kan ngeih ahcun palhnak tuah kha kan hrial lai. Moses kong kha ruat ṭhan hmanh. Kumhrabu tampi chung aa toidor i Jehovah lung a lawmhter. Asinain Israel mi he thetse ram ah kum 40 dengmang khual an tlawn dih hnuah Moses nih toidornak kha a langhter ti lo. Izipt ah a nunnak a khamhtu si dawh a simi a unu cu a thi i Kadesh ah an vui. Mah tikah Israel mi cu aa tlak ningin zohkhenh kan si lo tiah an phunzai ṭhan. Atu ah din awk ti a um lo caah “Moses cu bia an chuah.” Jehovah nih Moses kha khuaruahhar thil tuah khawhnak ṭhawnnak a pek i mahzawn ruat loin Israel mi kha caan saupi chung a hruai ko hna nain Israel mi cu an phunzai. An phunzaimi cu din awk ti a um lo ruang lawng ah si loin kan ti a halmi cu Moses palh a si ti zongin an phunzai.—Nam. 20:1-5, 9-11.\n20 Moses cu a thin a hung tuk i toidornak a langhter kho ti lo. Jehovah nih lung sin biachim dingin nawl a pekmi a si ko nain a thin a hun tuk caah Moses nih mi pawl kha khuaruahhar thil pakhat in ka tuah lai tiah a ti hna. Cun lung kha voihnih a tuk i ti tampi a chuak. A hun i porhlaw i a thin a hun tuk caah palhnak nganpi a tuah. (Salm 106:32, 33) Aa toidornak kha chikkhatte a tlauter caah Moses cu Biakammi Ram ah luhnak nawl a rak hmu lo.—Nam. 20:12.\n21 Mah kong in a ṭha tukmi kong kan cawn khawh. Pakhatnak, toidornak lungput ngeih zungzal awkah kan i zuam a hau. Toidornak ngeih awkah kan i zuam lo ahcun fawi tein kan hun i porhlaw kho, cun hrut ngai in bia kan chim kho i thil kan tuah kho. Pahnihnak, lungretheihnak kan ton tikah toidornak ngeih peng cu a har kho. Cucaah lungretheihnak kan ton hmanhah toidor tein um awkah kan i zuam a hau.\n22-23. (a) Aa toidormi si awkah zeicah kan i zuam zungzal awk a si? (b) Zefaniah 2:3 nih zei kong dah a langhter?\n22 Toidornak kan ngeih ahcun huhphenh kan si lai. A rauhhlan ah Jehovah nih vawleicung i miṭhalo vialte kha a hrawh dih cang hna lai i aa toidormi lawng an nung lai. Vawlei cu daihnak in a khat cang lai. (Salm 37:10, 11) Mah aa toidormi hna lakah naa tel lai maw? Profet Zefaniah nih a chim bantukin Jehovah nih tuah awkah aan fialmi thil kha na tuah ahcun naa tel kho lai.—Zefaniah 2:3 rel.\n23 Zefaniah 2:3 ah zeicah “dornak nan hmu kho lai lo dahkaw” tiah a chim? Mah cu Jehovah nih amah a dawmi hna le a lung a lawmhtermi hna kha a huhphenh kho hna lo tinak a si lo. Mah canah huhphenhnak kan hmuh nakhnga thil cheukhat kan tuah a hau tinak a si. Atu ah toidornak ngeih awkah fakpi in kan i zuam i Jehovah lung kan lawmhter ahcun “BAWIPA thinhun ni” ah luatnak kan hmu lai i zungzal in kan nung kho lai.\nMAH PA HNA SININ TOIDORNAK KONG ZEIDAH KAN CAWN KHAWH?\nHananiah, Mishael, le Azariah.\nHLA 120 Khrih Nunnemnak Kha I Cawn\n^ cat. 5 Ahohmanh aa toidor ciami in hrin kan si lo. Toidornak ngeih awkah kan i zuam a hau. Lung a nemmi hna he kan i pehtlaih tikah toidornak kan ngei kho, asinain aa porhlawmi hna he kan i pehtlaih tikah toidornak ngeih cu a har men lai. A ṭha tukmi ziaza a simi toidornak kan ngeih ahcun zuamcawhnak cheukhat kan tei khawh lai ti kha hi capar ah kan i ruah hna lai.\n^ cat. 3 BIAFANG FIANTERNAK: Nemnak. A nun a nemmi nih cun midang nih a thinhunter dingin an i zuam hmanhah midang kha nem tein a pehtlaih hna. Toidornak. Aa toidormi nih cun porhlawtnak asiloah midang nakin ka biapi deuh timi ruahnak a ngei lo. Jehovah nih toidornak a ngei a ti tikah a nautami hna kha dawtnak le zaangfahnak in a pehtlaihmi hna kha a chim duhmi a si.\n^ cat. 12 Babilon mi nih mah Hebru mi pathum hna kha Shadrak, Meshak le Abednego tiah min an pek hna.—Dan. 1:7.\n^ cat. 18 Tahchunhnak ah, 2011, April 15, Vennak Innsang capar i “Pathian Thang A Ṭhattermi Biakhiahnak Tuah” timi ah zoh.\n^ cat. 59 HMANTHLAK FIANTERNAK: Jesuh cu aa toidor zungzal i a zultu pawl nih ahodah a ngan bik a si timi kong he aa tlaiin bia an i al hnuah an ruahnak kha nem tein a remhpiak hna.


UNHCR: Chin ralzaam pawl cu kir dingin Myanmar cozah nih a cohlan cang hna | THE CHIN EXPRESS\nMyanmar cozah nih Chin ralzaam pawl cu kirnak nawl a pek cang hna\nUNHCR nih “Chin ralzaam pawl kirnak kong cu Myanmar cozah nih a theih cang, i kir dingin a cohlan cang hna,” tiah Malaysia media sinah a chim.\n“UNHCR nih Chin ralzaam donghter dingin bia khiahmi kan zoh tthanmi kong zong Malaysia cozah he Myanmar cozah he thawng kan thanh hna.\n“Chuahkehnak ram i kirnak nawl cu Ramkip Upadi nih a onhmi asi. UNHCR nih Myanmar cozah cu voi tampi kan ton tikah, Myanmar cozah nih ‘Chin miphun hna cu kirnak nawl an ngei ko, i kir dingin kan cohlan ko hna’ an ti.\n“Malaysia cozah nih kum tampi chung Chin ralzaam a zohkhenhmi hna cungah UNHCR kan i lawm.\n“Chin ralzaam pakhatkhat nih UNHCR zohkhenhnak ka herh rih ko a ti ahcun UNHCR sinah chim seh,” tiah East Asia UNHCR Zung Lubik Bangkok nih a chim.\nChin state a daih cang caah Chin ralzaam pawl cu 2019 December 31 ah hlawt dih an si cang lai, tiah UNHCR nih 2018 June 13 ah thawng a rak thanh.\nAtu hi Malaysia UNHCR cazin ah Chin ralzaam 26,000 kan um. UNHCR card/catlap a ngah lomi le chuh cangmi he cun Malaysia ah Chinmi 40,000 hrawng kan um.\nIndia UNHCR cazin ah Chin ralzaam 4,000 hrawng an um ve. Thailand le Nepal zongah Chin ralzaam an um.\nAcunglei kongah Chin hruaitu hmurka\nChin Ralzaam Bawmhnak (ACR) chairman Mung Khat nih, “UNHCR nih ni kum June thla ah Chin ralzaam donghternak policy kong thawng a thanh hnu in zei ngaingai thawng a kan thanh ti lo caah, atu bantuk thawngpang an chim ding hi kan i ruahcia bak lo,” tiah a chim.\n“Ni kum June thla dongh lai ah UNHCR lutlai pawl he meeting kan ngei nain, mah hnu in meeting zong kan ngei ti lo. Zei thawngpang hmanh kan thei lo, i East Asia level in zei policy dah an thlen ti zong kan hngal lo,” tiah a chimchap.\n“UNHCR nih Myanmar cozah vuanci zung kip an ton/lo cu kan hngal lo, nain Zatlang Zohkhenhnak, Bawmhnak le Tthialnak Vuanci Zung an tonmi cu kan hngalh. Mah vuanci zung hi ralzaam kirnak kong, chungkhar cazin le hmatpungttin peknak kong ah nawl a ngei lo. Nawl ngeitu cu Ralkap nih tlaihmi Ramchung Vuanci Zung a si,” tiah CHRO in Sang Hnin Lian nih a chim.\n“A kirmi Chin ralzaam pawl cu him tein an um ko lai, cun chungkhar cazin le hmatpungttin zong kan pek dih ko hna lai tiin bia kan kamh uh tiah Myanmar nawlngeitu kan hal len cang hna nain zeihmanh a kan kamh kho lo,” tiah a chimchap – Sang Hnin Lian cu thaizing ah UNHCR tong dingin Malaysia ah a um lio a si.\nFalam Ralzaam Bu (FRO) President hlun John Bawi Luai Thang nih, “Chin state, ahlei in Myanmar Ralkap le AA an i kahnak thanglei Chinram hrim cu a him rih lo,” tiah a chim ve.\n“Ral a um lio le minung tampi Chin state in an zaam cuahmah rih lio ah, Myanmar cozah le UNHCR nih Chin ralzaam kirter dingin hnatlaknak an ngeih ahcun, a palh taktakmi si.\n“Chin state ral an daihter hmasa hnu lawngah a kan kirter awk si, mah lo cun kan kir hnu ah harnak kan tong tthan lai.\n“Ni kum December thla zongah Chin hruaitu cheukhat nih anmah pumpak le bu in Myanmar cozah an ton len cang nain, Chin ralzaam pawl kirnak kong a phi an chuah kho lo,” tiah a chimchap.\nUNHCR nih Chin ralzaam donghter a timhmi le an kirnak ding kong he pehtlai in Myanmar cozah nih zapi theih in thawng a thanh bal rih lo. Kuala Lumpur um Myanmar Tanzung zong Malaysia media nih bia an hal peng nain zeihmanh a chim duh lo.\nChin ralzaam hruaitu pakhat nih “mah kongah Malaysia Chinmi hna nan lungrethei hlah uh, Myanmar cozah nih cun zeitik hmanh ah Chin state in ralzaam an um ti hmanh a chim duh lai lo, rak kir ko hna seh a ti peng ko lai, kan si khawh chungin UNHCR sinah report pek tu hi a biapi mi si,” tiah The Chin Express sinah a chim.


CNLD nih Federal an lak lai ti cu Myanmar Politics system i fianlo bia a si. – Myanmar Chin\nJuly 5, 2020 Myanmar Chin Chin 0\nA Rel Huam mi caah, A Fiang Kho tuk eeeeee!\nTuhrawng facebook group ca post le comment tete ka relmi ah CNLD nih federal lak le laklo kong an tialmi ka rel ah khin ka nih bak arak chuak, Federalism hi CNLD party nih a ngahkhawmi a silo, Chin State MP, Pyinay, Pyituh, Amyota hlutdaw vialte nih Parliament ah dang car viarin va aupi hna hmanh sehlaw 2008 phunghram remh lo ah cun Federalism ngahkhawhnak lam a um lo (meithal i tlaih lo ah cun).\nCNLD cu Central ah hrambunh a ngeimi Party an silo ruangah Chin state acozah an kalpi kho lailo NLD, USDP vote ah atha deuh a timi pawl nih rak ruat deuh hmanh uh.\nChin state ah cozah serkho ding Party cu CNLD, NLD le USDP lawng an siko, NLD le USDP hi central Party an si, CNLD cu kokek party an si, Chin state ah hin zei party pauh cozah sehlaw Central nih Chin state Annual Budget le State Development fund a sanction hrim2 a hau, Central Party NLD le USDP cu cunglei an party lutlai nawlbia an zulh a hau.\nChungkhar a daw kho bik tu cu khualtlung silo in nu le pa an si, Khual Party nih central ah an pu le bia al ngam hna hlah hmanh sehlaw Nu le Pa nih cun kan chungkhar (Chin Chungkhar) caah a tha bik in Central vozah an dir onh ngam hrim hrim lai.\nMipi vote hmangin 2008 Myanmar phunghram hi remh khawhmi a silo, Phunghram remh lo in federalism ngah khawh a silo, 75% cung ralkap vote tello in Phunghram remhkhawh a sifawn lo ruangah Central NLD lutlai nih “2021 ah General Min Aung Hlain nih President tuanvo la seh law” atinak kha a si.\nKa bia asau cang ai…\nChin state thanchonak ding ah khual party vote lo in kokek party CNLD hi tha pe ve cang ko hna usih.\nA tial tu: Doris Rual Thang.


Indiana Senator Todd Young Kan Chin Mi He Biaruah Tonnak An Ngei! – Kawltu Team\nIndiana Senator Todd Young Kan Chin Mi He Biaruah Tonnak An Ngei!\nFebruary 20, 2021 February 20, 2021 Amon Ka Si\nIndianapolis ah Kan Laimi hruaitu upa hna le Indiana Senator Todd Young cu i ton, biaruahnak an ngei hna. Hi bantuk in US Ram chung ah mi ngan pi a si ko nain, Kan Kawlram mi hna caah dawtnak le zawn ruah nak ngei in hi bantuk in kan chin mi upa hna he bia ruah ding in a rak chuah hnawh khawh mi hna hi lawmh a um kho tak tak si.\nFebruary 19, chunlai ah khan Indiana Senator Todd Young nih kan chinmi hna he indiana ah biaruah ti khawh nak a ngei. Senator nih Indiana hi US Ram chung ah Kawlram mi a um mi an tam biknak a si. Tuni ah Indianapolis Burmese community hna he kawlram i thil a cang mi, Ralkap nih hram hram in uknak an laak nak kong bia ka ruah hna. A mipi kan ttanh hna nak le kan ttan pi nak hna zong ka ruah chih hna tiah Indiana Senator Todd Young nih a chim.\nKawlram chung ummi mipi aunak thawng a thang chin leng mang ko nan lung re thei hrim hrim hlah uh. Ram leng um mi zong nih an ti khoh tawk in an i zuam ve, Bawmh an hal ve hna ti kan hmuh tikah hin lawmh a um tuk. Lungrual tein kan ttan ti le kan doh tti hna ahcun teinak kan hmu hrim hrim lai.\n← Teinak hmuhnak dingah Min Aung Hlaing nih a Pathian sinah thil a phun phun a tuah cang hna hih!\nSahdahpiahnak in mithi an um hnu ah US nih Kawl Ralkap Bia A Cah Tthan! →


Nihin August 31 Ah Chinram Hmun 2 Ah Ralhrang Helicopter An Ra - Chin Eleven News\nNihin August 31 zaanlei sang suimilam 2:40 hrawngah MinAung Hlaing ralkap Helicopter cu Falam khuapi ah a ra i caaan sau a ruah hlan ah a kir than tiah theih a si. Mah kong ah hin hi helicopter a ratnak a ruang theih a si lo. Hriamnam maw a van chanh hna, a si lo ah zei herh ah dah a rak ra tihi fiang tein hngalh a si lo.\nTuzing ka August 31 thiamthiam ah Chinram kulh Tongzaang khuapi zongah Min Aung Hlaing ralhrang Helicopter hi a rak ra i zeidah a tuah i a rak phur timi cu hngalh a si lo. Mi tampi zumhnak ahcun ralthuam le ralkap nih an herh mi thil a van phurh hna i a si lai tiah zumh cio a si.\nRelchap: Ralhrangbu Nih An Tlaihmu Muslim Khuabawi A Ruak In An Pek Hna Ralhrangbu nih August 29 zanlei ah an tlaih mi Rakhine ramkulh Mawngtaw peng Ushinkyah (ဦးရွည့္က်) Muslim khuabawi U Robi A-Lawng (kum 32) ruak cu tuzing ah ralhrangbu nih Mawngtaw mipi sii inn ah an rak chiah tiah khuabawi hna sin in theih a si.\nKhuabawi pa hi Mawngtaw uknak zungah a kal lio ah ralhrangbu nih an tlaih mi a si. Ralhrangbu nih an tlaih mi Kyetyopin (ၾကက္ရိုးပင္) khuabawi le a hawile pa 2 zong atu tiang an thlah rih lo tiah theih a si.\nKhuabawipa ruak hi rian ngeitu hna nih an zohfel tikah a taksa ah hliamhma an hmuh pin ah a lungah thau nih a thuam tiah Mawngtaw siizung uk Dr. Tar Nuu Kay Ti San nih Western News ah a chim.\nKhuabawipa ruak hi sii inn ah chiah chung a si i,hi kong he pehtlaihin Mawngtaw pengkomh uktu U Nay Oo cu a hmanh lo ruangah pehtlaih khawh a si lo tiah Western News nih a tial.\nRalkap Nih Mizei Hmanh Hual Loin An Thah Hna I An Ruak He An Pek Cang Hna


Inn neilo nufa hna lamkam I an I nawmh lio hmanthlak nih cun mipi lungthin ala ngai – Chin 7 News\nInn neilo nufa hna lamkam I an I nawmh lio hmanthlak nih cun mipi lungthin ala ngai\nAn umtu hi mipi hna hmuh ning zongah mi rum cu an si baklo hih aw, khuasak nak ding inn hmanh an neilo kholo. Asinain mirum tampi hna nih an neih khohlo mi hlimnak nun an nei. Cu baktuk hlimnak nak I, thil sunglawi dang aum kho ngha maw? Sifak hmanh hna sehlaw nghar an um bak ko hna. Phaisa tampi nei law, nun hlimnak nei hlah law nuam ngaiin na nun na hmang kho lai maw?\nMi harsa te zong si sih law kan nun ahlimah cun midang mit hmuh ningah nghar kan um hna. Cu ruangah cun misifak kan si zong ah kan nun anomh ah cun thil tha ngai asi ko. Facebook I post mi pakhat Ameniel Del mundo a ti mi nih chen nak inn neilo lam pawng I hlim ngai I, an I dai liau hmanthlak cu atar I, hi hmanthlak atar mi nih hin mitam pi thinlung ah ruahnak tampi aum ter hna.\nMah pa Mundo nih hin metro manila khawlak I, motor he akal liau I, Traffic ah atan lio ah cun hi hna nufa hna umnak inn zong neilo lamkam I um mi, lamkam I nuam ngai I an I dai lio cu ahmuh hna ti asi. Cu athil hmuh mi nih cun a um tu ning vialte zong athlen piak dih cikcek I, mah bantukin athil hmuhmi nih alungthin atei tuk ruangah cun an hman avan thlak hna I, facebook lei ah post atuah colh ti asi.\nHi pa chim ningah ka rian tuan ruangah ka tha aba ngai I, asinain Traffic I ka tan lio I lamkam I nufa hna I nuam ngaiin an I dai lio cu ka motor chung cun ka hmuh hna I, cu nih cun ka lungthin atawngh ngai. Traffic a tet tuk caah cun chuakin nufa hna cu biaruah ka duh ngai nain angah tunglo I, ahmuh nak in tlompal ahlatnak deuh ah cun dirin va hmuh ta hna I, chonh ta dingin ka kir than.\nAsinain an rak um tilo. Hmaitonh te I biaruah le an konglam fiang deuhin hal ka duh ngai hna nain an um nak le an khawsak nak ka theilo caah ka inn lei panhin ka kal than.\nNilen Par Mawi hi Kawl hrimhrim nih an uar tuk


UN General Secretary Anotonio Guterres Nih Moscow Ah Putin A Ton - News and Media\nUN General Antonio Guterres cu Russia ah a tlawng i, Ukraine tukdohnak ngol cang ding in Moscow khuapi ah Russia President Vladimir Putin cu a va nawl. Atu tan hi UN General Secretary nih Russia a tlawn voikhatnak a si i, President Putin nih cun Mariupol thawngpang kong a rak ceihpi lengah Ukraine he biaruahnak an ngeih mi nih theipar ṭha a chuahpi ṭheo lai, ruahchannak kan ngei, tiah a chim.\nPutin nih cun, “Mariupol i steel factory pakhat ah a taang mi Ukraine ralkap hna cu Russia ralkap nih an kah hna, tiah thawngpang a thang mi cu bia dik lo a si i, factory chung ah civil mi an um ve a si ahcun Ukraine ralkap hna nih an duhnak lei panh ding in an chuahter hna awk a si,” tiah a ruahnak cu UN General Secretary sinah a chim.\nUN General Antonio Guterres nih cun,”Hi buainak daihter ding hin Ukraine le Russia ralkap hna he lungrual in rianṭuanṭi a hau i, Factory chung um civil mi hna lakchuah cu a biapi ngai mi rian a si. Russia nih cun civil mi hruaichuah mi a um lo kong le an lam ding i nan timhtuah cia mi cu hman a si lo, tiah nan thanh caah lamthar kan kawlpiak hna a hau,” tiah Putin cu Mariupol um civil mi hna chuahter a herhnak kong a chim ve. Crd – TCP


Salai Lungtlitum Nih Chin Party Doh Le Kalhnak Bia A Chim Mi Hi Zei Ah Ruahpiak Hlah U, A Nih Cu – Chin World News Evening\nSeptember 6, 2019 September 7, 2019 Salai Van Chin News\nSalai Lungtlitum nih Chin party pawl doh le kalhnak a tuahmi kha biapi hlapi tuk ah ruah lo ding. A nih cu Pu Zo Bawi namtong a si. CNF an i thencheu tite hna a rak aupi mi kha a phuahchom mi si i adonghah Pu Zo Bawi min aput ter ngam mi asi..\nMahtluk cun Pu Zo Bawi he an i pehtlaih ning asi. Zo Bawi khi ka pate tiah a timi si caah NLD uar ruangah a aumi siloin Pu Zo Bawi pakhat a uar caah paih company a dirhmi ngol takin a bao lengmang rih lai.\nRamkhel ahcun party uar na a minung punpak uar na ti in um cio si caah anih Pa Tum khi cu pumpak Pu Zo Bawi a uarmi a si tikha rak theihthiam piak ko uh. Credit: Salai Lal Bik Lian\nSalai Lungthli Tum: Pu Zo Zam: ‘CNLD hruaitu pawl a soiseltu hna cu Chinram rawiphirtu(traitor)an si’. Lu pathum a ngeimi CNLD nih teinak an ngah i cozah an ser sual cun kanmah pawl cu Hakha kan tlung ngam ti rua lai lo, meithal kah kan tong te rua lai.\nNo Thang Kap le mah pa hi an tanti taktak ahcun Khin Nyunt le Than Shwe an lo te ko lai. A puitlingmi hruaitu David Ngaisak nih ‘chairman’ thutdan a chuh khawh hna lo ahcun tih an nung ko lai.


CHINMI THINLUNG NIH BAWIPA A AUH – Buanchukcho\nCHINMI THINLUNG NIH BAWIPA A AUH\nAbraham nih , BAWIPA biakam tefa a hmuhnak dingah kum 25 a hngah. Hi kum hna hi Abraham le Sarah caah a har mi kum an si hna. Sihmanhselaw, BAWIPA tinhmi caan a tlin tikah, a cing i fa a ngei kho ti lomi, tarnu Sarah nih biakamfa Isak cu a hrin! BAWIPA nih Abraham caah Khuaruahhar thil a tuah!\nChin Miphun a dawtu, pasalțha hna le nusalțha rual hna nih, kum 30 renglo an hngah ve cang. Hi kum hna hi a har ngaimi kum an si hna. Rawlțaam, Sifah, zawtfah, thihloh, sunghnak, herhbaunak, chambaunak, lung i khah lonak, derthawmnak, nehsawhnak le tihraamnak a phunphun nih a zelh tawn hna! Ram le Miphun an ruahah biang no mithli a luang tawn. An thinlung hrumnak le intuarnak cu Abraham le Sarah intuar caan nakin sau ve cang! A lang lo thinlung mitthli he, CUNG NUNG BIK BAWIPA PATHIAN ah i hngatin au tawn hna.\nChinmi thinlung intuarnak le hrumnak nih BAWIPA cu a auh! Maw, BAWIPA kan PATHIAN, tarnu Sarah cung i Khuaruahhar na tuah bang a cingcangmi tarnu kan Chinram cung ahhin Khuaruahhar tuah ko. Nangmah pekmi Luatnak fapa țha hrinter ko. Na sal Abraham caah Khuaruahhar na tuah bantukin kan Miphun caah Khuaruahhar tuah ko.\nMaw, BAWIPA kan PATHIAN, sifaak hna kan facang nih zeidah a sual i an sawksaam len ko! Run hmu ko, run thei ko, David, Jehoshaphat le Hezekiah na bawmh tawn hna bang kan bawm ko! JESUH MIN in, amen.\nMartar Tluang Liana


Isaiah 30 (Isaiah 30)\nIzipt He Biakamnak Tuah Hlah U\n1 Bawipa nih aa thawh i, “Keimah kha an ka doh caah Judah ram a uktu hna cu an lo cang. Ka khuakhanmi a si lomi kha an zulh i ka duh lo nain hnatlak ṭinak an tuah, sualnak pakhat cungah a dang pakhat an chap chin lengmang. 2Keimah hal hmasa loin Izipt ah an vung kal i bawmhnak an hal hna. Izipt nih kan huppheng seh ti an duh caah Izipt siangpahrang kha an i bochan. 3Asinain Izipt siangpahrang nih khan a bawm kho hna lai lo i Izipt nih, kan huhphenh hna lai, a timi cu rawhralnak in a dong lai. 4Judah mi cu, an lamkaltu kha Izipt mi hna khua Zoan le Hanes an phan cang nain, 5bochan awk a tlak lomi kha kan rak i bochan sual i a kan bawm kho ṭung lomi kha kan rak i hngatchan sual, ti in an i ngaihchih lai,” a ti.\n6Thlanglei thetse ram chung i a ummi saram hna kong ah Bawipa nih a chimmi bia cu hihi a si: “An lamkaltu hna cu, ṭih awk umnak ram, chiandeih le sivai ngeimi rul le zuan a thiammi rulpi an umnak ram tan khan an kal. Bawmhnak zeihmanh a pe kho ṭung hna lomi miphun phorh awkah khan an laa le an kalauk hna cu a man a fak ngaingaimi laksawng kha an phorhter hna. 7Izipt nih bawmhnak a pekmi hna cu santlailo a si. Cucaah Izipt cu ‘Ṭih awk tlak lo rulpi’ tiah min ka sak.\n8Hi miphun hi zeidah an lawh ti kha cauk pakhat chungah a ṭial in na ṭial lai i cu na ṭialmi cu an ca i a hmunmi tehte a si lai, tiah Pathian nih a ka ti. 9Annih cu a zungzal in Pathian kha an doh, a zungzal in lih an chim, a zungzal in Pathian cawnpiaknak kha an al. 10Profet pawl kha, dai tein um ko u, an ti hna. An thawh hna i, “Zeidah a ding ti kha kan chim hlah u, theih kan duhmi kha ta nan kan chimh ko. Kan i ruahning in va um ko u sih. 11Lam kan kian u law kan kalnak kha kan dawn hlah u. ‘Israel Pathian Thiang,’ nan ti lengmangmi theih hi kan duh lo,” tiah an ti hna.\n12Sihmanhsehlaw Israel Pathian Thiang nih a chimmi cu hihi a si: “Kan chimhmi hna kha zei ah nan rel lo i zaang-ennak le hlennak tu kha nan i bochan. 13Nan sual hrimhrim ko. Nannih cu a tung in a kuaimi vampang sangpi bantuk nan si; chikkhatte ah nan tlu te lai. 14Tlak um bantukin an in den cikcek hna lai, fak tuk in nan keh nan kuai lai caah meiṭil laknak caah a zami le tikhor ti suahnak ah a zami hmanh nan um lai lo,” a ti.\n15Bawipa Pathian, Israel Pathian Thiang nih cun a mi cu a thawh hna i, “Ra kir u law dai tein keimah kha ka bochan ko u. Cu ti nan um ahcun nan ṭhawng lai i him tein nan um lai,” a ti hna. Sihmanhsehlaw cu bantukin um cu nan duh lo. 16Tlik a mumi rang kan i cit hna lai i cuticun kan ral hna kut in kan luat lai tiah khua nan khan. Asi, nan hmaan ko, nan zam a herh taktak lai. Sihmanhsehlaw kan rang cu an ṭhawng ve ko, tiah nan ruat lai nain nanmah an dawitu hna rang cu an ṭhawng chinchin lai. 17Ral pakhat nan hmuh tikah, thong khat nan zam lai i nan dihlak in an zamtertu hna dingah hin ral panga lawnglawng a za ko lai. Nan ralkapbu chung khan ahohmanh an tang lai lo, tlang par i alan nan thlainak tung te lawng kha a tang lai. 18Asinain nan cungah a velngeihnak langhter duh ah Bawipa nih an hngah ko hna. Amah nih cun a dingmi thil kha a tuah zungzal caah nanmah zaangfah awk kha aa tim ko. Lunglawmhnak hi Bawipa i bochannak chungin a chuakmi a si.\nPathian Nih A Mi Thluachuah A Pek Hna Lai\n19Jerusalem khua i a ummi hna, nan ṭap ti lai lo. Bawipa cu zaangfah a thiammi a si i bawmhnak nan hal tikah nan auhnak cu an leh hna lai. 20 Bawipa nih harnak caan chungah an luhter hna lai, sihmanhsehlaw khi chungah khan nanmah cawnpiak awkah amah hrimhrim kha a rak um lai i nanmah nih amah kha kawl a herh ti lai lo. 21Lam in kehlei orhlei ah nan pial sual ahcun, “Lam cu hika leiah hin a si. Lam kha zul u,” tiah nan hnulei in a aw kha nan theih lai. 22Ngun nan hutmi nan siasal hna le sui nan hutmi nan siasal hna kha nan i lak hna lai i hmunhnawm hlonh in nan hlonh hna lai i, “In hmu ti hna hlah u sih,” nan ti hna lai. 23Thlaici nan tuh tikah Bawipa nih ruah a surter lai i a khohter hna lai i kumvui ṭha an pek hna lai. Cun nan saṭil nih ram hno tampi an hmuh lai. 24Nan lei a thuangtu cawtum hna le laa hna nih khan cawhlek le fungṭe in an thianhmi ram rawl ṭha bikbik kha an ei lai. 25Nan ral hna cu an ralhruang nan chuh hna i an mi nan thah hna ni ah tlang kip le fing kip in ti an luang lai. 26Thlapa cu ni tlukin a ceu lai i ni cu a let sarih in a ceu lai, ni sarih chung ceunak khi ni khat ah i fonh dih seh law cu bantuk cu a si lai. Bawipa nih a mi hna cu an hma a menpiak hna i a damter hna ni ah hi thil vialte hi a tlung lai.\nPathian Nih Assiria Dan A Tat Lai\n27 Bawipa lianhngannak le sunparnak cu lamhlatpi in hmuh khawh a si. Mei le meikhu in a thinhunnak kha a lang. Bia a chim i a bia cu mei bantukin a alh. 28Zeizong vialte a fenh dihtu ti lian bantukin thlitu kha a hmaiah a kalter. Miphun tampi kha a hrawh hna i a ṭha lomi an khuakhannak kha pakpalawng ah a canter. 29Sihmanhsehlaw nannih Pathian mi hna cu nan i lawm lai i a thiangmi puai zan i hla an sak bantukin hla nan sa lai. Bawipa, Israel Lungpi thangṭhat in biakinn ah thonglawi aw zulh in a kalmi hna bantukin nan i lawm lai.\n30Bawipa nih mi vialte kha a rumra a ummi a aw kha a theihter hna lai i a thinhunnak hmual kha a hngalhter hna lai. Meizik le ṭotho le rial le a tuk ngaingaimi ruah kha an um lai. 31Assiria mi cu Pathian aw an theih tik le a dantatnak hmual kha an hngalh tikah a ther in an ther lai. 32Pathian nih a tuk chih lengmang hna bantuk khan a mi hna zong nih cun an khuang le an dar kha an rak ṭhuanh chih lengmang ve hna lai. Pathian hrimhrim nih Assiria mi cu a doh hna lai. 33Assiria siangpahrang khanghnak dingah meiphu nganpi tihnak ding hmun kha hlan piin timh a si cang. Cu meiphu tihnak ding hmun cu thukpi le kau piin cawh a si i a chung khat in thing chiah a si. Cu meiphu duahnak dingah cun Bawipa nih a thaw ah meizik a chuah lai i cu nih cun a alhter lai.


Saisihchuah Myanmar (Burma) Ramri Phihkhar Taktak A Si Cang – Chin 11 News\nSaisihchuah Myanmar (Burma) Ramri Phihkhar Taktak A Si Cang\nDt. 17.3.2020 ni i YLA Sub-Hqrs: Sangau hruainak in Sangau khawchung Jt. V/C le Branch YLA (Sangau-I, II, III, IV ; Pangkhua le Sentetfiang) biaceihnak nih bia a rak chah cang bang in nihin (Dt.18.3.2020) ni ah Covid-19 hrirai ruang ah Saisihchuah ah (India&myanmar) ramri phihkhar a si.\nRamri phitkhar ding hin Sangau khua (town area) in khuatlang hruaitu mi 30 reng lo hna cu ramri Ṭiauchuak via Saisihchuah ah an kal i, Burma lei khuachingchan – Nukaitlang, Bungtlang le Sialam khua Bawi hna he Tipi ah i tong in Ramri phihkhar a herhnak kong le biatak tein kan ṭuanṭi a herhnak hna an i chimruah hnu ah hi rampi phihkhar rian hi lungthin i hmu bu te in an ṭuanṭi hna. Tipi (India lei ah) phih a si i, Tipi ral pet in Burma lei le India lei ah kal sian a si lo tiin bia (hoarding) taar a si fawn.\nBurma lei ah hin anmah Burma lei zong nih bia an rak taar ve lai i, khuachingchan – Nukaitlang, Bungtlang, Thau, Sialam, Hmunhalh le hmundang dang ah thawng an rak thanh ve fawn lai. Ramri phihkhar rian an dih hnu ah rawldum ṭinak hna an ngei i, an i ṭhen.\nKan hmaizarh thok khin Tipi ah Duty post tuah a si lai i, Sangau-I, II, III & IV le Pangkhua cu ai chawk in an duty peng cang lai.\nLaknak: Laitlang Thlizil News & Entertainment


Thantlang Peng Tanghra Sianginn 5 Nih Tanghra Siangngakchia Pakhat Hmanh An Ngei Lo – THE CHINLAND POST\nThantlang Peng Tanghra Sianginn 5 Nih Tanghra Siangngakchia Pakhat Hmanh An Ngei Lo\nSalai Elvis| 2018 March 8| 2017-18 cacawn kum ah Thantlang peng chung tanghra sianginn 14 lakah sianginn 5 cu tanghra siangngakchia pakhat hmanh an ngei hna lo tiah kan theih.\n2017-18 cacawn kum ah Thantlang peng chung ah tanghra sianginn 14 a um. Hi chung ah sianginn 5 ahcun tanghra siangngakchia pakhat hmanh an um lo. Tanghra sianginn a ngei i siangngakchia a ngei lomi khua hna cu; Hriphi, Zephai, Tlangkhua, Tikir le Lungler khua an si.\nMarch 8 chun Thantlang tanghra camipuai a phimi luhchuah lio\nThantlang peng ah tukum tanghra a phimi hna khua cu; Thantlang khuapi chung BEHS No.1 in minung 77 le No.2 in minung 43, Hnaring ah 28, Ngaphaipi ah 12, Hmawngtlang ah 4, Farrawn ah 11, Tlangpi ah 7, Hriangkhan ah 9 le Aibur ah 1 hi tukum Thantlang peng in tanghra camipuai a phimi an si.\n“Hiti tanghra siangngakchia an ngeih lonak a ruang bik hi cacawnnak sianginn (building) a that lo pin ah siangcachimtu an fel lo. Cu tikahcun nu le pa nih khua ah tanghra cawnter duh lo in khuapi deuh i an kaiter hna ruang ah a si. Cun kapkhat lei cun khua sining le milu he aa tlak lo in tanghra sianginn hal thlawrh in kan hal ruang zong ah a si. A cheukhat khua cu tanghra sianginn siseh, sianglairun siseh pek awk tlak lo in pekmi sianginn an tam” tiah Hakha peng ah siangcachim riantuantu pakhat nih The Chinland Post ah a chim.\n2018 March 7 le 8 ni hnih chungah Thantlang peng chung in tanghra camipuai a philo mi siangngakchia 66, nu 38 le pa 28 an si. Camipuai a phimi siangngakchia zapi hi 299 an si.\n“A ni khatnak ah minung 66 a phi lo mi an si i ni hnihnak zong amah ningte an si ko, a phi lomi dang an um ti lo. Ni hnih chung an phitmi ah kan siangngakchia cheukhat cathiam deuh nih kan phi kho lo an ti i cathiam lo deuh kan ti hna lai cu mah pawl nih cun kan phit khawh ko an kan ti i zeidik an lawh te hnga” tiah Saya Lian Aung nih The Chinland Post ah a chim.\nThantlang peng tanghra camipuai phi dingin khung number (role no) a chuakmi cu minung 365 an si i minung 299 lawng an phi i minung 66 cu an phi lo tiah theih a si.\n2016-2017 kum lio zong ah camipuai a phiding minung 345 chungah minung 280 lawng an rak phi. Minung 65 camipuai phi lo in an rak um tiah theih a si.\nTukum tanghra camipuai Hakha khuapi chung in a phi lomi siangngakchia zapi hi 219 an si i a phimi zapi hi 1806 an si.\nMarch 7 ah thawkmi Myanmar rampi tanghra camipuai a phi dingmi zapi hi 844,358 an si i a nikhatnak camipuai a phimi zapi hi 788,863 lawng an si. Myanmar rampi huap in camipuai phit lo in a baumi zapi hi 55,495 an si. Hi chung ah camipuai phi ding a si ko nain a nikhatnak Myanmar major phit ni ah zatuak (%) in a bau bikmi ramkulh cu Chin ramkulh a si. Chin ramkulh in minung 11741 a phi dingmi chung ah 10167 lawng an phi, siangngakchia 1574 an phi lo. Chin ramkulh in siangngakchia a phi lomi zatuak hi 86.59% in an tlawm bik. A chang tu ah Rakhine ramkulh an si, 87.78% lawng nih camipuai an phit i a phi lomi hi 5453 an si.\nPrevious Thong Inn Zunput He Aa Lomi Hakha Sii-inn Pa Zunput\nNext Chinmi Nih Cycle Khawndennak Le Zulhphung Buar In Thlahnih Ah Ks. 15,364,000 Kan Liam I Mi 9 An Thi


CNLD Party nih NLD Party (Hakha) le Upadi Choh (Attorney General) Pu Sonny Thang Cung ralrin a pek hna – Chin World News Evening\nNovember 6, 2020 November 6, 2020 Salai Van Chin News\nRalrin Peknak: NLD Party (Hakha) nih CNLD Party kong a dik lo ning in bia vahter le ramkhel in thurhnom mipi hlennak bia nan vahter len mi kan theih. Abik in Pu No Than Kap nih a tuah lo mi ca cu CNLD Party tlanglamhnak in Social Media Kip ah an thanh mi kan hmuh (atang hmantlak ah CNLD Falam nih fianternak an tuah mi kan langhter chih).\nNLD Hakha nih an page ah an taarmi\nCu lawng si lo in Upadi Choh (Attorney General) a si mi Pu Sonny Thang cung nih keimah Vuanci ka tlin lo ahcun Falam pa, Tedim pa le Thantlang pa nih Vuanci an tuan lai i Hakha caah zeihmanh an kan tuahpiak lai lo tiah Peng khat le Peng khat karlak thleidan in mipi sin ah thimfung lemsoinak a tuah mi kan hmuh (Voice Record thate in kan ngei).\nAtu bantuk in thil dik lo le peng khat le peng khat kar huatnak karh in biachim hi upadi he aa ralkah mi a si caah atu hnu in tuah ti lo ding ah le, nan tuah rih a si ahcun thimnak upadi ning in tuanvo kan in lak hna lai tiah thawng kan in theihter hna. Source: Chin National League for Democracy – Hakha-Thantlang\nThawngpang dang rak rel chih: Miphun Covo Laak Than Ding Ah: CNLD nih “Miphun Covo kan lak than lai” kan timi cu zeidah a si. 1947 February 12 ah Chin, Shan, Kachin le Kawl (Bamar) nih Panglong biahrennak minthutnak in ramkomh Kawlram cu kan dirh. Ramkomh Kawlram ah i fonh ding in hnatlak minsen kan thut mi (10) chung ah no. 5 ah aa tialmi cu mah le miphun cio nih mahte in ukding ti kha a si (Kawl fang khat, Chin fangkhat).\nMiphun tlukruannak a um lai ti a si. Mah te in uknak nawl ruang ah ramkomh Kawlram ah Kachin le Shan he kan i fonh hi a si. Pu Kio Mang zong nih, “kanmah te in uknak nawl le khuakhan lairelnak kan ngeih ahcun ramkomh Kawlram ah kan i fonh ko lai tiah a ti. A sullam cu Kawl cu Kawl nih, Chin cu Chin nih, Shan nih Shan, Kachin nih Kachin mahte in i uk cio ding timi hnatlakank kha a si.\nCu lawng a si lo ramkomh Kawlram ah nan i nuam lo, um nan huam ti lo ahcun kum (10) hnu ah ramkomh in chuahnak nawl zong hnatlaknak a um i 1947 Kawlram phunghrampi zong ah “chuahnak nawl” cu telh a si.\nHi Panglong biaremnak le kan biakamnak a tlamtlin lo caah kum 70 renglo ramchung raldohnak a chuak. Kan ram a rawk in U Nu chan ah Asia ram ah ramthawng bik, ram rum bik sinak in siifak bik ah kan i chuah. Ahrampi cu ral ruang ah. Ral a chuahnak hrampi cu miphun dang nih tlangcung mi covo an buar caah le Panglong biahren a tlam a tlin lo caah a si. Cucaah CNLD nih Panglong hnatlaknak ning in kan “Covo Kan Khirh Than U” tiah miphun caah kan dir hi a si.\nRamleng ummi Chin miphun zalongte in kan ram nan kir khawhnak caah Nay Pyi Taw pa va hal lo in kanmah te in khuakhan khawh kan duh. Ramleng ummi nih kan ram ah University an sak khawhnak, Airport sak khawhnak, fim nan kan chimh khawhnak caah Nay Pyi Taw pa hal hau lo in kanmah te in tuahnak nawl kan duh.\nNay Pyi Taw pa nih ramchung thil chuak, ngunkhuai in hmuh mi tangka, Japan, Australia, World Bank tbk,tangka a cawimi phawt chom in kan ram thanchonak tuah si lo in, Chin mi nih kanmah te in nawl ngeih in thancho tuahnak nawl, lairelnak nawl kan mah kut ah um seh, nawlngeinak le tawlrelnak nawl kan covo kha kan duh.\nKan miphun kong ah midang Bochan lo in kanmah te in ser ve kan duh. Pathian nih miphun tling ah a kan ser. Cawisan ding ah tuanvo kan ngei. Cucaah aralaimi November 8 ah Kawl nih Kawl Party thim seh, Chin nih Chin Party thim ve seh. Shan nih Shan, Karen nih Karen, Kachin nih Kachin tiin mah le miphun Party cio i thim hna usih.\nCuti kan i thim lawng ah Chin nih Chin aiawh in kan ram sersiam thannak caah Parliament ah miphun dang he bia kan i ruahti lai, remdaihnak lamthluan ah bia kan i ruahti hna lai. Kanmah le miphun covo cio i upat in ramkomh cu kan ser than lai.\nPanglong hnatlak bantuk in Chin nih Chin uk khawhnak caah Chin Party thim hram hna usih. Cu lawng ah Kawl he Shan he Kachin mah kanmah le kan duhmi cio bia kan i ruahti hna lai i, ramkomh Kawlram cu kan ser khawh lai. Panglong hnatlaknak tlamtlinter ding ah Kawl nih tuanvo a ngei i Chin nih kan ngei ve. Shan nih Kachin nih a ngei ve. Cu a tlamtlin nakhnga Mah le Miphun dirkamh cio hram hna usih! Editor-Chin Miphun Authawng


Public Relation Team, Hakha (PRT) Cathanh Kong Ah Hmuhning Kap Thum – The Cherry Par\nPublic Relation Team, Hakha (PRT) Cathanh Kong Ah Hmuhning Kap Thum\nPRT Cathanh Kong Ah Hmuhning Kap Thum\nAtu hrawng thil a cang mi kong ah mi sawhsawh kanmah hmanh nih pumpak siaherhnak le lungretheihnak kan ngeih mi a tampi. Ramkhel vawlei chung i caan sau aa paih cang mi hna le cawnnak a ngei mi hna hrim cu an siaherhnak le an lungretheihnak a tam hringhran lai.\nMi sawhsawh lakah lungfim deuh cu dai deuh tein an um i ramkhel lei thiamsang deuh ah ruah mi hna aan tu an ngai hmasa. Nain, ramkhel vawlei i bochantlak deuh pawl cu bochan tlak lo ramkel pawl bantukin an um sawh lo. A cang mi kong ah lehnak (response) an hun tuah colh lengmang. Kan i lawm tuk.\nAtutan Public Relation Team, Hakha (PRT) lei cathanh nih mi zapi kan lung a kan tuai cu chim hau lo a si. Hi kong zongah ramkhel ah thuk deuh in a pil mi hna he, mi sawhsawh he, hmuhning le dirhmun langhter cio a si. An cațial cung hngat in, a tlangpi in hmuhning phun thum ah fun khawh a si men lai.\nPakhatnak Hmuhning: PRT cathanh hi cu a palh bak. Hi hi cu SAC nih anmah duhning lawng an rawnh mi hna a si caah CDMers pawl le bawmtu pawl kawl le tlaihnak ah caanțha a si lawng hmanh si loin mipi a kan vengtu CDF cawlcanghnak zongah dawnkhantu a si. A hleikhun in an cathanh no. 3-5 hi cu CDM kan tuah hnawhchan zong he aa kalh bak mi a si caah kan dohthlennak lamthluan ah dawnkhantu a si.\nHi cathanh chung i a tam deuh hi cu anmah SAC rianțuannak le an ramkhel (politics) bawmtu lawng an si caah kan cohlang kho hrimhrim lo. SAC rap ah va i foih bantuk a si. Hi ti ning in kan kal ahcun, kan dohthlennak zong hlawhtlin lo khawh a si caah a herh ahcun SAC he i biakchawnh ti lo lawlaw hmanh ah a țha deuh, ti lei khel in a ruat mi an um.\nPahnihnak Hmuhning: PRT cathanh hi zapi huap ca ah a țha bik ko. Rian kan khinh mi kan pale hna nih caan saupi an ruah hnuah SAC lei le CDF lei zong țha tein bia an ruah hna hnuah khua an khan mi a si. Biaknak lei kan pale hna nih hi ti khua an khan mi hi Hakha khua chungum mi zapi zawnruahnak le dawtnak in an tuah mi a si; anmah pumpak ca ah hlawknak an kawl mi a si lo caah mawhchiat awk an si lo. Anmah um hna hlah sehlaw, SAC nih tlaih mi vialte hna zong thonginn in an chuah țhan khawh țung lai lo. Cucaah, kan pale hna rianțuannak hi tha pe hna usilaw, thlacampiak hna u sih, a ti mi an tampi ve.\nPathumnak Hmuhning: PRT cathanh kong he pehtlai in, kan pale khuakhannak hi a tlangpi cun a țha ko nain an palh deuhnak zawn tete cu a um ko. An ruahmanh lo zong a si men lai. Hmailei ah cun kan ralrinpiak deuh hna sehlaw a țha. Kan khel lio mi dohthlennak le SAC nih an khel lio ve mi thil hi biatak deuh le thuk deuh in kan ruahpiak chih zungzal hna sehlaw a țha ko lai. Khatlei ah, soiseltu (tam deuh cu ramkhel minung le kum no deuh an si) lei zong hi an mawh hrimhrim lo nain kan pale rianțuannak za ah za a palh mi bantukin an ti mi hna le biafaak le bia dawh lo an hman tuk mi hi a țha lo.\nAtulio cu Rallokap nih an rak hman zungzal mi (mi zapi thinlung cheu, i rualrem lo lak in tuah i caanțha laak) rap ah kan i foih sual nakhnga lo hi a biapit tuk caah, khat lei khat lei ah faak tuk (extreme tuk) in khuaruah si loin khat le khat i theithiam tein dawtnak he kan ruahnak kan fonhtonh khawh ah hin kan dohthlennak zong hma a kal lai i kan i tinh mi kawltung kan phan kho lai. Cucaah, kan pale zong nih faak tuk (extreme) in i silhnalh lo a herh i, khat lei zong nih faak tuk in ti lo a biapi, ti lei kap in a ruat mi zong an um ve.\nHi ti hin hmuhning phun thum ah ka fun nain a tlamtling lai lo. Hmuhning phun dang deuh zong a um ko lai. Hi hi cu (Facebook cung i a lang mi ka hmuh khawh vial chungin) aa dang lengluang mi hmuhning tampi a tawinak in hei funnak khi a si. Zei a si hmanh ah, kan ton mi cu kan ton cang fom cu ta. Khirh țhan awk a țha ti lo. Nain, fimchimtu lawngte an si dih ko.\nAtu hi cu a donghnak a si rih lo. Kan dohthlennak lamthuan i a biapit khunnak zawn ah kan kal cuahmah lio a si. Hi lio caan ah SAC ramkhel nih kan lung aa rualnak le kan i funtomnak a țhencheu khawh lo ding hi a biapi tuk mi a si. Kan i țhen ni cu zatlak hram kan i thok ni a si ko lai. Cucaah, hi lamthluan cung ah hin tinh mi pakhat he lungsau tein le khat le khat i theithiam, i ngaithiam pah buin kalți ko hna u sih.\nA donghnak ah, kanmah le kanmah lakah cun ”nannih nan palh…kannih kan hmaan”, ”nannih zei nan hngal lo…kannih zeizong ngal kan si” tibantuk in pakhat le pakhat, phu khat le phu khat kan i chonhbiak lo a herh. “Kannih le nannih” ti nak in ”kan zapi” ti mi lawng nih hin kan khel mi Federal Democracy cu a kan hmuhter te lai.\nCucaah, a luang cang mi thisen vialte le a luang rih kho mi thisen vialte upat hmaizah buin, kan kawltung lei ah hehchet tiți ko hna u sih. SAC nih an hmanh cuahmah mi rap ah i foihter hrimhrim hna hlah u sih. Aluancia (past) cu thlen khawh a si lo nain, aluancia kan ton mi nih kan hmailei (future) thlen khawh fimnak a kan pek khawh ko. Credit: Petros Petros\n← Chinland Defense Force (Kalay-Kabaw-Gangaw) Thawng Chin Seh!\nBochok Zaw Min Tun A Mualpho Hoi Cang! →


Nizan Kalay Thil Cangmi Tlamtling Taktak In Lanhgtermi Le Kalay In Ralkap Pawl Kan Thawl Cang Hna Lai! – Chin 11 News\nNizan Kalay Thil Cangmi Tlamtling Taktak In Lanhgtermi Le Kalay In Ralkap Pawl Kan Thawl Cang Hna Lai!\nPosted By: chin11news March 29, 2021\nSuimilam pahnih tluk kan lu cungah meithal kuan pawl an zuang thluahmah, kan iphennak thingkung le motorcycle hna zong nih an celh lo, an beu dih ve. (Zam Cin Mang timi FB Account nih cun “Over 1000 gunshots” tiah a tial, meithal thawng pawl a umnak hmun in bawlpen he aa chinchiah tawkah).\nMipi thong renglo nih kan hmai i hriamnaam aa kenmi pawl (kanmah minung) an hnulei in a herhnak ah kan bawmh hna. Cheukhat zuri le thilin sa khun an rak um ve “Mah ka hmun ah hriam nan i tlaih lo cun lawi dih uh” tiin an au, mah a autu lila zong cu hriamnaam zeihmanh an i put ve lo. Kan hmai a normi nih thantar a rang an tar cun mipi kan au khuang, thantar a nak a van tar cu kan umnak hmun cio ah kan i thup than.\nRalkap lei in minung pahnih hliamhma an pu ve cang ti kan theih tlawmpal ah an kuanpi he mipi lei an van kah. Aa hliammi paoh cu pawngkam um motorcycle aa kenmi nih siizung lei ah a rannak in an tlikpi colh hna. Atu tiang rih ah mipi lei in minung 4 an nunnak a liam (Chinmi minung 3) i minung 35 leng hliamhma an pu (Hliamhma a pumi hi an zapi fiang in theih khawh a si lo). Ralkap lei zong minung 3 hrawng an thi tiah a chimmi le Facebook ah a tarmi an um ve, mipi lei nih cun minung pahnih cu fak ngai in kan hliamh hna tiah a hliamhtu hna nih an chim. Ambulance motor ah ralkap pawl an i cit ti thawng theih a si tikah Ambulance motor paoh cu mipi sinah luh sianh an rak si lo.\nMipi kan zam dih, kan himnak a si lai ti ruahnak paohah kan zam hna. Minung tampi mah le inn ah lawi ngam loin atu tiang kan um rih, thaizing ah niceu dawh a chuak te lai ti ruahchannak he kan hngak. Tuzan Kalay Region Security and Defense Force (KSDF) nih mitthli le hacang rial buin bia an khiahmi cu; Lo zuu nih inn zuu a pawnchuah kho lo, ti a si.\nRalkap pawl nih hin kan umnak Kalay ah an kan pawnchuah kho lo kanmah tu nih kan thawl cang hna lai ti a si i tuan i rak kal tawnmi khan-set khan si ti loin teih-set tu in kan kal cang lai tiah KSDF hruaitu upa hna nih bia an khiah cang. Mah hihi a kan bawmtu Federal State Army kan ngeih hlan lo paoh kan zulh cang lai an ti.\nMinung thazaang in tei ko hmanhsehlaw hriamnaam thazaang in cun kan tei lo. Nain, a kan tei ve hrimhrim lo kanmah tu nih kan tei deuh hna. Mah cucu tuchun/tuzanlei i a cang taktakmi kan thil tonmi a si! We lose, but they do not win! Credit: Za Bawi Thawng


Mah ram hna nih hin thla hnih chung can an hman cang hna American, British & Japanese Carrier hna nih hin zei thil dah an tuah?? – Kawltu Team\nDecember 3, 2021 December 5, 2021 Pu Tawn Mang\nThla 2 chung vialte can an hman mi hna cu American, British, Japanese navies abik in an carriers hna hi an buai ngai ko, October hramthawh ah khan Navy’s USS Ronald Reagan, USS Carl Vinson, the UK’s HMS Queen Elizabeth, &Japan’s JS Ise te Western Pacific Rilipi chung ah can an hmang hna, October thla alaifang hrawng ah cun USS Carl Vinson, HMS Queen Elizabeth, & Japan’s Izumo-class helicopter carriers 1, JS Kaga, le Royal Australian Navy ships hna nih eastern Indian Ocean ah training an ngeih than khi asi.\nNovember ah JS Ise & USS America, amphibious assault ship hna cu southern Japan ah an um lio in, USS Carl Vinson & JS Kaga hna nih exercises South China Sea ah an ngeih ve fawn hna khi asi, mah ram pathum hna nih Joint exercises an ngeihnak chan cu, Ralpi pathumnak hi achuak lai lo tiah chim khawh asi ti lo caah, atu bantuk in Rilipi hmun kip ah Carrier exercises an ngeihnak asi tiin News site report ah an langhter mi asi, China le Russia atu lio an cawlcang ning zoh ah hin, Russia nih Ukrain lak than an duh, China nih Taiwan lak an duh fawn tik ah zei maw thil um sual ah tiin American, British & Japanese hna nih thlahnih chung bak Navy Carrier exercise an ngeihnak khi asi.\nUSS Ronald Reagan Yokosuka cu Japan lei ah duty ter peng asi fawn, Australian, Canadian, German, Japanese, & US Navy ships hna cu November 21 in training exercise Pacific China nainak bik ah ngeih than asi, atu ah training an ngeih cang nak hmun hna cu, Pacific Ocean, South China sea, Indian Ocean le Japan Rilipi pawng hna ah exercise ngeih dih asi cang, an hmailei cang zeitin dah an hman peng rih lai thei khawh rih asi lo tiah US Navy hruaitu nih news site ah arak langhter mi asi.\n← China cu Taiwan ruang ah soiselnak an ton ngai cang, Trump, Shinzo Abe Interview ah China thinhunnak apuak deng mang maw sihnga?\nPakhat cu Mirum fa asi, Pakhat cu Mi sifak fa asi, pakhat nih thaw thaw an ei peng, pakhat nih anthur longte he rawl an ei peng kum 70 an dam veve, zei dah amiaknak cu?? →


US Khrihfabu pawl nih 'Trump acozah refugee lak ngol timhmi' an lungtlin lonak an langhter | The Chin Express\nHome Ralzaam US Khrihfabu pawl nih ‘Trump acozah refugee lak ngol timhmi’ an lungtlin...\nUS Khrihfabu pawl nih ‘Trump acozah refugee lak ngol timhmi’ an lungtlin lonak an langhter\nUS — US khrihfabu tampi i funtomnak bu (CWS – Church World Service) nih ‘President Trump acozah nih refugee lak ngol a timhmi‘ kong an lungtlin lonak cathanh an chuah.\nCWS ahhin US Chinmi a bawm zungzaltu American Baptist Churches USA zong ai tel ve.\n“Trump acozah chungtel cheukhat nih hmai kum (FY2020) ah refugee pakhat hmanh lak ti lo dingin ruahnak an chuahpi, tiin Politico Pro nih a ttialmi kan hmuh cu CWS kan lau taktak,” tiah CWS nih an ttial.\n“Trump nih President a ttuan hnu in ralzaam lakmi milu zat 75% a tthumh cang. Hmai kum ah pakhat tak hmanh a lak lo chap ahcun Lahwahkah (DHS) interview a aung cangmi ralzaam thong tampi harnak an ton lai pinah, vawleipi sinah US mithmai a bi lai,” an ti.\nCWS President le CEO, Rev. John L. McCullough nih, “a pipu hna ram dangin a rami America rammi vialte hna thinlung ah tuni thawngpang nih launak le ngaihchiatnak a chuahter lai,” ati.\n“Harnak fak bik a tongmi ralzaam pawl dornak a petu ram kan si ti lo ahcun, America nih tlang cung i a ceumi khua a sinak tampi a thlau lai.\n“Ralzaam laknak progam khar cu ruah phak lo tiangin a chia i ttih a nung lai. US himnak, ramdang policy, ramchung ral le vawleipi sin i US mithmai a hnorsuan lai.\n“Harnak fak bik a tongmi ralzaam, biaknak hme pawl le kan ralkap hna he ral a do ttimi Iraq rammi pawl runven dingin bia kan tiammi hna vialte kan tlolh dih lai.\n“US cu ralzaam hna caah ruahchannak mei ceu siter dingin Hlutdaw (Congress) nih a rian a ttuan i Trump acozah hi a fial hrimhrim a herh.\n“A ra laimi kum tampi chung ralzaam laknak program um peng dingin Hlutdaw nih acozah hi thil dik tuahter hraam seh tiah thla kan cam,” tiah CWS President le CEO, Rev. John L. McCullough nih cathluan a chuah.\nKum 1946 ah Church World Service kan dirh thok in nihin tiang ralzaam, mipeem le umnak ngei lo pawl kan bawmh peng hna, ati.


Min Aung Hliang Cu R2P Executive Director Simon Adams Bak Nih mah Tihin AMualphoh Ko – KAWLTU NEWS\nSualnak ngeilo rammi a hrem i a that cuahmah mi SAC bawi pipi an kal nakding hi ASEAN summit meeting hmunhma a si bak lo. Cikcin he thonginn tu hi annih pawl kal nakding hmunhma a si deuh,” tiah Responsibility to Protect (R2P) in Executive Director Simon Adams nih a Twitter cahmai ah a tial.\n← Ralhrang Nih Mipi Ralkap Thahnak Bomb An Hmanhmi Cu An Nupi Le Thahnak Ah Acang Ai\nPasal Rual Nih Ralhrang Ruak Char Teilo An Thah Than Hna Hih…..An Tam Kho lawlaw Khi asi →


Rev.Dr.Van Ram Oke Nih Same $ex Marriage A Pom Cang (Video He). – Kawltu Team\nRev.Dr.Van Ram Oke Nih Same $ex Marriage A Pom Cang (Video He).\nLaimi nih kan i bochan ngaingai mi Rev.Dr.Van Ram Oke nih Same $ex Marriage na pom kho maw timi biahalnak cu ka pawm tiah a chim cang. A tu lio hi Teligions le Political timi biahalnak le biaruahnak a um cuahmah lio a si. Mah ka cun Sam $ex Marriage zong hi chim chih a si. Kan Mah kan chim hau loin a tanglei ah nangmah te nih tling tein ngaih khawh a si. Tha tein rak ngai cio dingin kan i sawm hna.\nVideo Credit : Religious And Political Voice\n← Lai Movie Tawi A Tha Kho Tak Tak.\nPu.Henry Van Thio Fanu Jennifer Par Cu Michael Waitze Bak Nih Interview A Tuah Cang. →


Giri Thlichia Bawmhnak Kan Kuat Cang – Chin Community in Norway\nGiri Thlichia Bawmhnak Kan Kuat Cang\nAugust 8, 2011 ccn 0 Comments\n“Giri Thlichia Tuarmi Hna Nih Bawmh An Herh” tlangtaar in CCN nih Norway um Chinmi hna sinah bawmhhalnak cu December 2010 ah rak thawk asi. Thla 8 a kal hnu lawngah phaisa a chuakmi kan funtom khawh i, July 22, 2011 ah hi kong a tawlreltu Mai Ni Ni Aung ( London ummi) sinah a chuakmi zapi ( NOK 22, 830 – thawng kul le thawnghnih le zariat le sawmthum) cu tlamtling tein kan kuat khawh cang.\nKan ram ah thlichia ruangah harnak a tuarmi hna caah thazang chuah in phaisa bawmhnak a peetu nan zate cungah lunglawmhnak chimcawk lo kan ngei. Hmailei zongah harnak tuarmi hna caah bawmkho ding dirhmun kan si khawh zungzal nak lai thazang pek chih kan nin duh hna.\nA thawhmi min cazin hika ah zohkhawh asi. (PDF)\nPrevious Previous post: Norway Lainawng Pa Kong\nNext Next post: E24: Innvandring koster Norge dyrt


Good News:Ralhrang 30 nak tam an thi mah bantuk thawngpang tha hi a um ti lai lo – Lai Lungrawn Post\nGood News:Ralhrang 30 nak tam an thi mah bantuk thawngpang tha hi a um ti lai lo\nFalam Peng Kahdohnak ah SAC Ralhrang 40 Hrawng an Thi July 1 in August 15 karlak ah Falam peng chung ah CNDF, PDF-Kalay le CDF i bawm in SAC ralhrang he kahdohnak voi tam nawn a chuak i SAC ralhrang lei in 40 hrawng an thi lai, tiah CNDF nih an ruahdamh.July 1 ah CNDF le PDF Kalay i bawm in SAC ralhrang he kahdohnak ah ralhrang 4 an thi.\nJuly 21 in August 15 tiang ah Falam-Hakha karlak ah CNDF le CDF i bawm in SAC ralhrang he kahdohnak voi tam nawn a chuak i ralhrang lei in minung 35 hrawng an thi lai, tiah an zumh.SAC ralhrang 30 hrawng hliamhma an pu i, Falam-Hakha karlak ah SAC ralhrang Drone pakhat zong kahthlakpiak an si, tiah CNO nih cathanh an chuah.\nThawngdang Thapawng peng ah Oxygen sehzung saknak caah ralhrang nih khuakomh pakhat ah sing 15 cio an hal hna Irrawaddy ramthen,Thapawng peng ah nawlngeihnak hramhram latu ralhrang hna nih Oxygen sehinn saknak caah khuakomh pakhat ah sing 15 cio an hal hna.\nThawngtha taktak ralhrang nih mipi an tlei mi hna ceilak an thlah than hna\nFalam khrifa hna nih ralhrang pawl ca an chuah hnaw cang hna a linsa bak cang


SiaHerh Nak He Zei Tluk In Dah KutTtawl Hi A BiaPit – The Chinlung Post\nZeitluk in dah kuttawl a biapit? Kut i tawl cu mah le mah i ven lawng si lo midang kan ven hna zong a si. Kan mit nih a hmuh khawh lomi zawtnak rungrul pawl hi kan kut in tam deuh cu a ra tiah siibawi thiamsang hna nih an chim.\nThil pakhatkhat kan tonghthamnak in maw siloah mi zaw mi dam lo hna kan tongh sual hna tikah an zawtnak cu kan kut cungah a kai kho an ti. Mit nih a hmuh khawh lomi virus pawl zong hi kut in a ra i mi pakhat le pakhat zawtnak kan i chawnh tawnmi zong hi kut in a tam bik cu a si an ti.\nTutan Coronavirus zawtnak a chuah hnu lawngah mi tam deuh cu kut aa tawlmi kan tam.Kut kan i tawl tikah a tlawmbik 20 second tal i tawl ding a si. Cun ti sawh lawng hmanh si loin satpiat he tha tein i tawl a herh, kan kut zung kar pawl siseh, kan kut zapei a hnu a hmai he tha tein hmoih dih a hau. Cu hnu ah tha tein i hnawh than le ro ter zong a herh.\nI tawl i a cin bupi um zong a tha lo.Cun a herh lo ah mit le hnar, kaa ti bantuk i tongh hi tih a nung tuk an ti. Ngakchia hrimhrim cu biatak in kilven an herh. Kut in zawtnak phunphun i chawnh khawh a si ti hi philh lo ding si. Laimi cu kut rawl ei a uarmi kan si fawn tikah mi zei kan si zong ah kut thiang te i tawl cu kan damnak le kan him nak a si caah kan rian ah i chiah cio u sih.\nCrd, Sia herh nak he


Chinram Ah Khuasak Khawh Dawh Kan Si Tilo, Kan Siang Lo Buin Kan Chuaktak A Hau Ko Cang - Chin Eleven News\nSifak mihar a tambik nak hmun chinram ah thilman thil man van tawng in a kai ti kan theih i kan lau taktak. Fafang dip khat ah ting khar le a cheu a si, chiti langkhat ah thong 15 a si i, Ar Kg khat ah thong hlei 15 a phan fawn cang. sifak kan caah cun a rawl koko hmanh kha ei ding a har tuk cang ko lai.\nHi ti ning in kan kal ko a si ahcun, chinram hi kan duh lo buin kan chuahtak a hau cang ko lai. Mah kong he pehtlai in CDF le PDF biatak tein an cawl cangh a hau ko cang . Kan duh lo buin kan ram cu kan zaam tak a hau ko lai, sifak caah nunnak lam a um tluk a si cang.\nRelchap>>>>>>>>>Ralzaam Umnak Sakhan Cu Bomb An Thlak Caah Tazacuai A Si Tiah Karenni Palek Nih Cathanh Chuah!\nA Sunglawi Taktak Ko E: Chinram Ah CNA/CNF Kuttang Ah Cacawn Nak Tuah A Si Cang